
UN di e puntonan di agenda di e ultimo reunion di Aña Parlamentario, 2016-2017 
ta eleccion di Presidente y Vice Presidente di Parlamento. Asina den e reunion di 
ayera mainta, drs. Mervin Wyatt Ras a keda re-eligi (cu 15 voto) como Presidente 
di Parlamento y como Vice Presidente a keda re-eligi drs. Rene Herde (12 voto). 
Aña Parlamentario 2016/2017 ta clausura ayera, unda despues di e eleccion a repasa 
e actividadnan di 2016-2017. 

E eleccion di ayera, esta di e Presidente y Vice Presidente, lo depende di resultado 
di eleccion di dia 22 di september awor, si lo tin cambio despues. 

Awe lo tin e ceremonia pa recibi Gobernador Alfonso Boekhoudt, kende lo hiba 
su discurso pa habri e Aña Parlamentario 2017-2018, unda e lo repasa e aña di 
actividadnan di Gobierno y sa mas di e vision di Gobierno. 

Un discurso masha interesante, si sa cu e relacion entre Gobierno y Gobernador no 
ta of tabata uno facil, siendo awe e lo haya un discurso prepara pa Gobiemo p’e lesa. 

Departamento di Aduana a celebra cu un grupo 
grandi di funcionarionan cu diferente ceremonia 





DIABIERNA ultimo, Gerencia di Departamento di Aduana 
conhuntamente cu Minister di Finansa, sr. Angel Bermudez, Staf, 
sindicato SADAy demas empleadonan a celebra cu un grupo grandi 
di empleadonan di Aduana den un ceremonia di huramentacion, 
entregamento di diploma na tur esnan cu a termina e opleiding di 
Hoofdkommies der invoerrechten en accijnzen (I&A) exitosamente, 
hubilarionan cu a cumpli 25 aña di servicio y promocion. 

Cu otro palabra Departamento di Aduana tabata den pleno cel- 
ebracion. 


E ceremonia a cuminsa cu huramentacion di 17 empleado tanto 
funcionarionan di Aduana como empleadonan den e ramo admin- 
istrativo. 

Despues a continua cu e entregamento di diploma na funcionari- 
onan di Aduana cu a termina nan opleiding exitosamente. 

Tambe e hubilarionan cu a cumpli 25 aña di servicio den Cuerpo 
di Aduana a ricibi nan decreto Gubernamental. 

Director di Departamento di Aduana y Minister di Finansa a 
gradici e grupo di funcionarionan di e Cuerpo di Aduana pa nan 
dedicacion y servicio na nos comunidad alabes a encurasha e grupo 
di Hoofdkommiezen pa nan sigui haci nan best pa sigui crece den 
nan carera y a recorda e funcionarionan cu a huramenta kico nan 
compromiso y contribucion ta tanto pa Departamento di Aduana 
como tambe nan huramento y promesa como empleado publico. 

Banda di e huramentacion, entregamento di diploma y felisitando 
e hubilarionan tabatin varios otro promocion. Sra. Carondina 
Leijdeldcers a ricibi su decreto Gubernamental y insignes cu ta 
coresponde den e rango di Adjunct Inspecteur der I&A. 

Sr. Paul Vandormael tambe ta oficialmente den servicio di Cuerpo 
di Aduana den e funcion como “Comptroller” y durante e ceremonia 
sr. Vandormael a ricibi su decreto Gubernamental pa cu esaki. Sra. 
Jeanella Dubero a wordo promovi pa e funcion di Klerk lste ldasse 
y a ricibi su decreto Gubernamental pa cu e funcion menciona. 

ATA cu presentacion di: 7 Cu mira pa futuro' na Gobernador Boekhoudt 

Un plan dirigi riba desaroyo di e 
producto turistico cu ta tene cuenta cu 
nos bishitantenan y nos comunidad 




RECIENTEMENTE Axuba Tourism Authority a reuni cu Gobernador 
Alfonso Boekhoudt, na unda oficialmente a presenta e plan ‘Cu Mira pa 
Futuro’. 

Ronella Tjin Asjoe-Croes, CEO di ATA a duna di conoce cu: “Nos des- 
tinacion a y ta mira hopi exito den turismo en general, pero e era di 
desaroyo actual ta relceri hopi mas atencion riba desaroyo di nos isla, e 
experiencia cu ta duna e bishitantenan. E biahero ta en busca di experi- 
encianan diferente y unico.” 

Durante e presentacion, e proceso cu e ser sigui pa yega n’e documento 
aki, metanan fiha y accionnan concreto a wordo delinea, variando di ac- 
cionnan pa stimula inovacion como tambe accionnan pa duna atencion 
debido na proteccion di nos cultura, naturalesa y medio ambiente. Tjin 
Asjoe-Croes a laga sa. 

“Pa yega na realisacion di e plan ald, mester cooperacion y contribucion 
di tur participante y organisacionnan relevante. A.T.A. a facilita produc- 
cion di e plan aki, pero no ta lidera tur accion. Esaki ta rekeri liderazgo 
di varios otro instancia incluyendo Gobierno. 

Hecho ta cu e plan aki ta un produccion cla cu feedback amplio y carga 
cu lo conduci na un desaroyo duradero di nos producto turistico.” 

Aruba ta un isla chikito cu ta depende di turismo pa cu su desaroyo eco- 
nomico. Esaki ta pone presion riba e recursonan natural y social di nos isla. 
Pa sigui ta exitoso den futuro, ta sumamente importante pa guia desaroyo 
di e destinacion. Ta p’e motibo aki, ATA a facilita e proceso di ‘Cu Mira 
pa Futuro’ y ta dispuesto pa sigui forma parti di dje. 

A splica na Gobernador Boekhoudt cu durante un periodo di 10 luna, 
ATA conhuntamente cu mas di 350 socio cu ta forma parti di departa- 
mentonan gubernamental, sector priva, NGO’s, studiantenan y e pueblo 
di Aruba en general a delinea accionnan segun categoria, importancia, 
tempo cu lo tuma pa implementa, y esnan cu mester lidera ehecucion di 
e.o. e accionnan. 

E plan ‘Cu Mira pa Futuro’ ta consisti di 5 obhetivo strategico y 22 punto 
di prioridad cu a resulta den 90+ punto di accion concreto. Pa cada 
punto di e prioridad a wordo identifica accionnan concreto cu lo wordo 
implementa den e proximo 4 pa 5 aña. 



Hunto cu socionan a logra alinea e diferente accionnan cu ta rekeri aten- 
cion di varios departamento gubernamental y organisacionan priva, como 
tambe NGO’s, p’asina sigura cu tur elemento cu ta toca desaroyo di e 
producto turistico en general ta riba e mesun liña cua vision y pasonan 
cu mester wordo tuma. 

E plan strategico y pragmatico, ta conta cu e sosten di socionan y ta di 
sumo importancia p’asina por alinea y determina e siguiente pasonan 
pa haci di Aruba uno mas dushi pa biba, como tal uno dushi pa bishita. 

Tjin Asjoe-Croes a pone enfasis cu mester tuma accionnan consistente 
y bon calcula pa asina conserva y proteha sigur 3 aspecto cardinal cu ta 
forma fundeshi di nos desaroyo turistico cu ta; nos playanan, nos hospi- 
talidad y e seguridad cu nos destinacion ta brinda. Cu e obhetivonan y 
accionnan defini den e plan ‘Cu Mira pa Futuro’, ta aspira pa conhunta- 
mente cu tur envolvi pone e puntonan cardinal den accion. 

E desaroyo di e plan ‘Cu Mira pa Futuro’ ta forma parti di ATA su ‘busi- 
ness plan’ p’e periodo di 2014 - 2017 y ta forma parti di e strategia di 
maneho di ATA pa tin un rol mas activo den maneho integral di nos 
producto turistico, den su capacidad como e “Destination Marketing and 
Management Organization” (DMMO) di Aruba. 


A opta pa un proceso participatorio, ‘bottom up’, p’asina tur elemento di Ademas di e presentacion, Gobernador Alfonso Boekhoudt a ricibi e Plan 
e destinacion por wordo revisa di un manera transparente y interactivo. ‘Cu Mira pa Futuro’ den forma di un buld. 

Parlamentario Jennifer Arends-Reyes: 

Turismo di Aruba ta uno stabil y tin un plan nobo pa 
sigui eleva Aruba den un destinacion top den region 


PARLAMENTARIO pa fraccion di AVP, Jen- 
nifer Arends-Reyes, ta mustra cu durante di e 
periodo di campaña electoral pa eleccion di dia 
22 di september, tin hopi informacion ta wordo 
publica y cu ta rekeri atencion y aclaracion riba 
algun. 

Principalmente pa lolce ta e sector di turismo, tin 
informacionnan sumamente positivo cu a wordo 
publica ultimo simannan cu ta hopi alentador pa 
nos comunidad. 

“Pa lolce ta turismo cu durante ultimo dianan 
nos por tuma nota di comunicadonan di prensa 
di varios entidad cu informacionnan suma- 
mente postivo caminda e. o. nos por a tuma 
nota cu a entrega na Gobierno e “budget & 
corporate plan” pa 2018. 

Esald ta un paso sumamente positivo caminda ta 
confirma cu nos ta rib’e liña den tempo manera 
tabata indica semper caminda tin un planifica- 
cion unda e fondonan ta bay, cuanto nan ta y 
kico ta tur e ideanan cu nan kier trece dilanti”, 
segun Parlamentario Arends-Reyes. 

“Durante di e lunanan cu a pasa nos ta tuma 
nota cu hopi a ser haci riba locual ta e futuro 
di turismo pa pais Aruba y nos por wak p. e. e 
plan cu a ser presenta cu ta cu mira pa futuro 
caminda a subraya e importancia di keda traha 
riba turismo pero toch lo mester adapta y inova 
riba esald. Cu esald nos lder bisa claramente cu 
nos no por uza e plan cu nos a bin ta uzando for 
di cuater aña pasa p’e proximo cuater añanan nos 
dilanti y nos mester por adapta na e mercado cu 
tin eyfo internacional. 

Nos sa cu mester prepara tambe den e parti di 
turismo na momento cu nos ta depende di mas 
cu 86% di nos GDP riba turismo, nos mester tin 
un plan na momento cu lo por presenta un crisis 
global mas of si tin cuallder un of otro factor 
externo tambe cu lo por tin influencia riba nos 
turismo”, e Parlamentario ta splica. 

“Na e momentonan ald turismo ta nos pilar eco- 
nomico stabiel y esey nos tin cu keda subraya, 
esta stabiel na momento cu bo ta tende oposi- 
cion papia y bo a puntra ta cual ta e cifranan 
cu nan ta uza, si esakinan ta oficial of no, na 
momentonan cu ta cual cifra nan ta compara 
cu otro tambe y un di e ponencianan cu nos a 
tuma nota di dje den medionan di comunicacion, 
oposicion ta bisa cu e fondonan di ATA ta mas 
cu locual ta ser treci paden bek pa ingreso di 
pais Aruba, compara cu e tempo di MEP en par- 
ticular”, Parlamentario Arends-Reyes ta mustra. 



“Un di e puntonan cardinal cu ta lubida ldco ta 
e diferencia di e tempo aya cu awor cu tin un 
Aruba Tourism Authority y no mester lubida 
cu e sui generis ald ta un di januari 2011 a ser 
funda y prome cu esey tabatin un pot grandi di 
turismo, y mercadeo tabata un parti childto di 
dje compara cu locual cu ta e total awor ald cu 
ta bay pa ATA. 

Kiermen bo no por compara appel cu peer, no 
por compara un presupuesto total di turismo 
anto bo tabatin un parti childto diseña pa mer- 
cadeo y awor bo tin un Tourism Authority cu 
tin e autoridad oficial pa pais Aruba tanto in- 
ternacional como nacional pa promove Aruba y 
percura tambe pa e cifranan por keda stabiel y 
por planea na momento cu nos por wak kico ta 
pasando cu factornan externo cu lo por tin un 
of otro influencia riba nos pais”, e Parlamentario 
ta remarca. 

“Na mes momento nos tin cu wak kico tin 
den e vision di AVP pa lolce ta su programa 
di gobernacion Aruba Padilanti’ y sigur tin 
algun punto cardinal di parti di turismo cu nos 
lder sigui mantene y mehora den e sentido cu 
si nos tuma palabra ‘upgrading’ di e producto 
Aruba, kico ldermen cu esald y locual cu nos tin 
ta ofrece. Diferente entidad y compania y coor- 
poracion grandi tanto priva internacionalmente 
como pais Aruba ta invertiendo den e producto 
di Aruba. 

Nos tin tambe hopi di e fondo di roomtax y 
locual ta paga di impuesto na momento cu 
turistanan ta drenta Aruba, esta e tourism levy, 
tur ta bay pa eleva e producto Aruba. Tin tambe 
e parti di timeshares ta bay pa TPEF cu ta e tour- 
ism product enhancement fund cu ta un fondo 


relativamente childto cu ta tres pa cuater miyon 
cu ta percura pa diferente proyecto specifico”, 
Parlamentario Arends-Reyes ta enfatisa. 

“Den su totalidad e meta ta keda pa up grade e 
producto Aruba y hunto tur e nanishinan mester 
ta den mesun direccion y ta locual mi ta kere ta 
cosechando e exito den turismo. 

Ningun momento na Aruba nos por bisa p. e. e 
turismo crucero a baha bou di 600 mil pasahero, 
ningun momento nos por bisa cu e hotelnan nan 
ocupacion a baha bou di 75% pa 80% cu ta algo 
sumamente importante pa nos subraya. 

E ingreso pa pais Aruba ta stabiel y a keda subi y 
nos ta depende di mas cu 3 biyon florin di locual 
ta ser subraya di parti di Banco Central riba 
turismo. Semper nos a bisa cu nos ta bay keda 
mantene e parti di calidad riba cantidad y ta 
algo cu nos ta bay sigui enfoca riba dje, esta e 
calidad. Tanto pa loke ta e calidad di servicio y 
trato na e trahadornan pero sigur tambe e parti 
di experiencia cu nos lder pa nos bishitantenan 
hiba despues di un bishita aki na nos isla”, e 
Parlamentario ta continua bisando. 

“Mester bisa cu Aruba ta un di e paisnan den 
region cu tin mas cu 80% di ‘return visits’ loke 
kiermen cu ora un turista bin Aruba, e ta 
keda c’un impresion asina positivo, asina cal- 
uroso di nos isla, cu nan ta bin bek nos isla y ta 
hasta dispuesto pa inverti. 

E experiencia cu nos ta papia di dje ta riba dife- 
rente tereno manera e. o. esun cultural, esun 
ecologico y hopi biaha tambe nos tin cu capi- 
talisa rib’e parti geografico caminda nos ta hopi 
cerca di nos mercado principal, esta Merca. 
Aldnan nos por a wak cu durante transcurso di 
tempo Aruba Airport Authority tambe a percura 
pa nos tin mas aerolinea cu mas conexion cu 
diferente parti di Merca cu ta haci cu Aruba ta 
bira un destinacion facil payega”, Parlamentario 
Arends-Reyes ta señala. 

“No mester lubida tampoco cu Aruba tin e 
‘US pre-clearance’ cu ta algo unico pa nos isla 
y cu ta facilita e bishitantenan Mericano den e 
caso aki, cu lo ta desea di bin nos isla. 

Aruba a percura tambe pa e parti di inovacion 
continua y nos por wak e parti caminda nos tin e 
sistema di checlc bio-metrico, cu ta hopi conoci, 
tambe e parti di kiosknan, e happy flow, y es- 
akinan ta e base cu nos tin cu sigui traha riba 
dje pa loke ta turismo”, Parlamentario Jennifer 
Arends-Reyes ta conclui. 

Caso trata ayera merdia 

Maske cu Headline 
News Greup a bisa di 
lin hepi prueba, ne 
por a presenta ningun 



AYERA merdia, a tuma lugar e caso sumario cu Ralph 
Maduro di Alpha Printing a dicidi di entama contra 
di Headline News Group, cu ta responsabel p’e porta 
di noticia di 240ra.com. Huez a duna di conoce cu 
dia 20 awor, esta dos dia prome cu eleccion e lo duna 
su veredicto. 

Mester bisa, cu maske cu 240ra.com a bin ta bisa di 
tin suficiente documento pa sostene nan publicacion, 
ayera no por a demostra ningun di esakinan, sigur no 
pa mustra cu Otmar Oduber y Ralph Maduro ta socio 
den e compania. 

Abogado mr. Lalo Croes tumando nota cu su cliente 
ta swalc para, a dicidi di cambia su strategia ilustrando 
cu e publicacionnan aki ta den cuadro di libertad di 
prensa. Pero abogado Rossi Marchena a mustra cu no 
por sconde tras di libertad di prensa, pa difama un per- 
sona. E ora ey por papia caba di libertinahe. Abogado 
di e portal a defende su mes, bisando cu su cliente a 
bin cu insinuacionnan. 

Por lo general, mirando desaroyo di e caso ald, y sigur 
ora cu e portal di e noticia no por a bin cu ningun 
prueba palpable, ta pone cu nan ta mal para. Mas ai- 
nda, ora cu 240ra.com a insinua, cu pareha di Ralph 
Maduro, siendo miembro di Hunta Comisario di Aru- 
bus, pa colmo pa un solo aña, den cual aña Arubus a 
gasta menos placa na Alpha Printing, ta comproba cu 
240ra.com tabata produci noticia maligno. 

Un Hunta Comisario tey pa controla y no ta envolvi 
den maneho diario. 

Huez a bisa cu dia 20 awor e lo duna su veredicto, esta 
dos dia prome cu eleccion. Sigur e lo bira un veredicto 
masha interesante y importante. 

Cu enfoke central riba nos herencia cultural 


POR su maneho pa desaroyo regional di San Nicolas y vecindario 


SAN Nicolas, un districto cu pa hopi aña tabata e motor di desa- 
royo economico di nos isla, pa hopi tempo no a haya e atencion, 
respet y oportunidad pa participa den e adelanto cu otro distric- 
tonan di nos isla si a conoce. POR ta reconoce y ta enfoca rib’e 
gran potencial relaciona cu tur loke San Nicolas tin pa ofrece y 
e posiblidadnan sin fin pa e sigui rib’e caminda pa bira e Capital 
Cultural di Aruba. 

San Nicolas ta e districto cu miho ta representa aspecto multicul- 
tural di nos isla. No tin miho ciudad cu San Nicolas pa mustra loke 
e cultura di Aruba tin pa ofrece, no solamente na nos bishitantenan, 
pero tambe na nos localnan. San Nicolas mester vibra un biaha mas 
na un manera sostenibel, manteniendo nos tradicion y nos cultura, 
convirtiendo su mes den e ‘Cultural and Heritage Capital of Aruba’. 
Di e forma aki San Nicolas lo bira un di e ingredientenan principal 
di e producto turistico cu yama Aruba. 

Continuacion proyectonan 

Lastimamente mester constata cu varios proyecto den nan etapa 
di planificacion y implementacion a wordo para sin hustificacion. 
E compromiso di POR ta pa continua cu e proyectonan aki. Lo 
finalisa e proyecto di Lolita cu ta personifica y simbolisa e hende 
muhe Afro Caribense cu a pesar di circumstancianan dificil a traha 
incansabelmente pa por cria su famia. Tambe esun di Changa, cu 
ta refleha e cultura y custumber Arubiano di e wega di Domino. 

Continuacion di e revitalisacion di e area di Promenade den forma 
artistico y sostenibel ta hopi importante y tambe lo continua. 
Borchinan di señalisacion cu ta facilita bishitantenan pa por yega 
na nan destinacionnan desea, tanto cultural como turistico ta forma 
parti di e proyecto ald. Den e cuadro aki mester sigui cu e proceso 
di por identifica y nombra e diferente edificionan monumental, 
asina poniendo e informacionnan relevante disponibel pa e bishi- 
tantenan y local por conoce e historia y balor di e edificionan y 
lugarnan monumental. 

E proyecto di Carnival Museum tambe lo continua, ofreciendo asina 
un otro punto di interes cultural y historico na tur esnan cu yega 
San Nicolas unda nan lo cera conoci di cerca cu e fiesta cultural 
mas grandi di Aruba. 

Meta ta pa logra un experiencia cultural y historico unico den un 
ambiente Afro-Caribense, cu tiendanan di arte local, restaurantnan 
y café’s ofreciendo nos platonan y bebidanan tipico. 

Tur e inversionnan lo crea actividadan economico floreciente den e 
area di San Nicolas y cu esaki pueblo y comercio di San Nicolas lo 
forma parti integral di desaroyo economico y turistico di nos pais. 


Inversion y cooperacion di diferente partner ta importante y pa 
e motibo aki POR lo no enfoca solamente riba inversionistanan 
grandi, pero lo promove actividad di companianan childto y me- 
diano, cual ta contribui na duna e sabor local mientras ta promove 
e desaroyo di nos mesun hendenan. 

Pa logra esaki lo implementa e incentivonan fiscal pa tur inversion- 
nan cu tuma lugar Pariba di Brug. 

POR lo sigui estrictamente e ‘timeline’ di e refineria y tur aspecto 
di seguridad y medio ambiente mara na esaki. POR ta bay haci di 
San Nicolas e Capital Cultural di Aruba, stimulando di e manera 
ald su desaroyo economico. 

Parlamentario Marlon Sneek, lider di fraccion di AVP 

"Evelyn e mesa ta na brug nobo, yega! 

Pa conoce con ta traha pa progreso di nos pueblo 



INTERUPCION 
Dl CORIENTE 


® (?) Q) 


En conexion cu trabaonan 
necesario, coriente lo wordo 
interumpi: 

Diahuebs 

14 september, 2017 

8:00 'or a.m. te cu 4:00 'or p.m. 


ELMAR 

Redefining Energy 


VECINDARIO 

- Hooiberg (un parti) 

- Hooiberg Kavel 

- Meiveld (un parti) 

- Pavia (un parti) 

- Rooi Afo (un parti) 

- Piedra Plat (un parti) 

- Sero Preto (un parti) 

- Paradera (un parti) 

- San Barbola (un parti) 


Elmar ta pidi disculpa pa e 
inconvenencia cu e 
interupcion aki por causa. 


Pa mas informacion yama 523-7100 of e-mail nos via customerservice@elmar.aw 


CASI 40 aña pasa diferent Gobierno cu Aruba a 
conoce, a papia riba construccion di e asina yama 
‘vierbaansweg” cu lo alivia e fluho di trafico for di 
San Nicolas pa Oranjestad y cu lo habri posibilidad 
multiple pa desaroyo di tanto San Nicolas y otro 
barionan serca di e caretera aki. 

Parlamentario Marlon Sneelc, lider di fraccion di AVP 
den Parlamento ta considera e proyecto cu awor ta 
carga e nomber di Green Corridor’ un di e proyec- 
tonan mas importante cu a ser ehecuta pa Gobierno 
di AVP den ultimo 8 aña di gobernacion. 

“Sin duda pueblo por mira kico t’e importancia pa 
tin un Gobierno cu ta traha pa bienestar di pueblo, 
pa bienestar di desaroyo y progreso di nos pais y e 
proyecto di Green Corridor no solamente ta refleho 
di un Gobierno di AVP cu determinacion pa desaroya 
nos pais na beneficio di henter comunidad, pero ta 
parti di e vision di nos partido pa transforma San 
Nicolas den un centro cultural y comercial cu tur 
facilidadnan necesario p’esaki. 

No solamente e proyecto aki lo bay percura pa un 
fluho mas eficiente y agradabel pa trafico, e lo brinda 
mas seguridad den trafico tambe pa tur automobilista. 
Tambe e proyecto ta crea espacio publico pa peaton 
y ciclistanan caminda nos hendenan por disfruta di e 
infrastructura pa haci algo relahante den nan ora liber. 
E proyecto tambe a crea cuponan di trabou y na mes 
momento ta habri mas posibilidad pa desaroyonan 
economico riba henter e trayecto cu posibilidad pa 
tur inversionista of ciudadano cu kier lanta nan me- 
sun negoshi. 

Hunto cu tur posibilidad cu e brug y Green Corridor 
ta ofrece na nos pueblo, principalmente e brug, pero 
henter e caretera lo bira parti esencial y importante pa 
eleva e producto turistico di Aruba den su totalidad. 

E brug moderno aki lo bira un ehempel di e desaroyo 
general cu Aruba a pasa den dje den ultimo 8 aña di 
gobernacion di partido AVP, caminda a keda dem- 
ostra cu ora un partido ta traha cu vision sincero pa 
desaroyo y progreso di su pueblo, esaki ta totalmente 
posibel. 

E vision aki di partido AVP lo continua den e proximo 
periodo di gobernacion y den su programa di goberna- 
cion di 2017 pa 2021, Aruba Padilanti, pueblo lo haya 
tur informacion pa loke ta regarda e desaroyonan cu 
lo bay tuma lugar cu Gobierno di AVP. 

Pa tal motibo y pa su persona wordo splica den un 
forma un tiki mas amplio y mas concreto di e vision 
di gobernacion di AVP, caminda nos ta mustra tur 
hende cu si por traha na interes di pueblo, mi persona 
Marlon Sneelc ta haci un invitacion directo na lider 
di partido MEP, Evelyn Wever Cros, p’e bin ne brug, 
e mesa t’aki caba p’asina e wordo informa con un 
Gobierno por traha pa su pueblo na tur momento, 
contrario na loke su partido a haci, esta di goberna 
pa un grupo di amigo y famia so, lagando interes di 
pueblo un banda. 

Evelyn yega, e mesa ta wardabo n’e brug,” Parlamen- 
tario Marlon Sneek a finalisa su invitacion. 

Parlamentario Melvin Tromp 


Lider di MEP ta papia di integridad, 
mientras lo tin cinco # pedofiel # riba su lista 


“SCUCHA lider di MEP, Evelyn Wever 
Croes papia di integridad di politiconan, 
e ta mustra cu su persona no sa mes kico 
realmente nifica integridad. 

Siman pasa e lider di MEP a duna declara- 
cion riba hende drechi, a papia di ‘fatsoen’ y 
papia di hendenan cu ta para banda di esnan 
cu no tin ‘fatsoen,’ mustrando un mentali- 
dad troci y atrobe sin cu e por reconoce e 
berdad den su propio seno”, asina Melvin 
Tromp a cuminsa su articulo. 

“Partido MEP a yega di conoce tres lider 
desde su fundacion y Evelyn t’e lider mas 
incapacita cu e partido geel a yega di conoce. 
Ora un lider politico ta dicidi di insisti pa 
papia riba integridad politiconan rival, e 
tin cu sinta analisa su propio comportacion 
tanto como persona individual como lider 
politico, pa percura cu tur su cosnan ta na 
ordo. 

Evelyn a demostra siman pasa cu e no tin 
compasion ni cu su propio famia, ni cu su 
propio sanger, ya cu pa su persona manera 
semper, e interes material ta bin na prome 
lugar. 

No solamente e lider di MEP tin asina hopi 
cos cu nunca el a aclaria pa pueblo haya 
sa su berdad manera e publicacion di 
cuentanan di banco di Irus Crius, y cu te 
dia di awe ta keda algo straño con miles 
di florin ta ser deposita riba e cuenta aki 
na su persona. 

Loke ta mas serio ainda t’e forma con 
Evelyn pa lunanan largo a uza casonan 
di abuso di menornan di edad, como 
un arma politico y hasta a pretende cu 
e tin un proposicion di ley presenta na 
Parlamento cu no a wordo permiti pa 
mira luz di dia. 

Sinembargo te dia di awe Evelyn Wever 
Croes nunca a haci algo cu su propio ley, 
nunca a atende e ley aki manera e mes- 


ter wordo presenta y lague cana e canalnan 
corecto p’e bira realidad, ya cu realmente e 
lider di MEP no ta cumbini pa un asunto 
aki bin dilanti. 

E motibo ta obvio ya cu ora cu pueblo tuma 
nota bon di e lista di partido MEP hinca y 
forma den otro p’e propio Evelyn, caminda 
lo por tin 5 candidato cu di un forma of 
otro a haya nan mes envolvi den casonan 
di pedofiel. 

Den bishitanan haci na casnan den pueblo, 
por a tuma nota con hopi hende ta puntra 
riba e asuntonan aki caminda lo tin candi- 
datonan riba e lista geel cu lo a haci nan mes 
culpabel n’e hecho baho aki, dor di mishi cu 
menornan di edad y den pueblo ta mustra 
riba ex oficial di Polis, ex meneer di scol, 
ex funcionarionan di Gobierno”, Melvin 
Tromp a sigui mustra. 


“Ta ser indica cu no uno ni dos, pero cinco 
posibel candidato di cual nan caso ta conoci 
den pueblo ta ser permiti pa bay eleccion 
riba lista di MEP y cu aparente permiso di 
Evelyn Wever Croes, kende ta bon na altura 
di e grupo aki. 

Pa hopi famia di e victimanan aki, e ta un 
bofta den nan cara loke Evelyn a haci dor di 
permiti e hendenan aki pretende di pasa pa 
ciudadanonan drechi, mientras cu aparente- 
mente nan tin cosnan riba nan consenshi 
cual nan ta lcere comunidad lo lubida di nan. 
Tin cu a trata di coregi esald di un forma of 
otro, pero for di momento c’un homber di 
mayor di edad mishi c’un menor di edad, 
ni maske con bolter esald e ta keda un caso 
di pedofiel, mientras cu den pueblo ta ser 
papia cu tin casonan ainda mas serio di 
candidatonan cu awe ta riba lista di MEP. 



Esald t’e mentalidad di Evelyn Wever Croes 
como lider politico, ya cu interes di pueblo 
no ta su interes, interes di e pais no ta in- 
teres di e lider di MEP ya cu su interes lo 
keda na prome lugar un interes materialista 
dirigi pa sirbi su famia y su amigonan ya cu 
el a forma parti grandi di famia di MEP cu 
a wordo beneficia dor di Gobierno di MEP 
pa 8 aña largo, lubidando por completo riba 
interes di pueblo,” Parlamentario Melvin 
Tromp, candidato number 16 riba 
lista di AVP a mustra. 


Registra awo! 

Manda bo e-mail na noticia@awemainta.com 

Ricibi AWEMainta tur dia den bo inbox 

."ttvs. i ^ rm 


www.awemainta.com JLf www.facebook.com/awemainta 583-1400 i 583-1444 

DUETO WENDY'S CREW DAY 
ALL WENDY'S RESTAURANTS 

(L.G. SMITH BOULEVARD, PALM BEACH, CURACABAI &TANKI LEENDERT) 

WILL BE CLOSED ON TUESDAY, SEPTEMBER 12,2017. 

ALL WENDY'S RESTAURANTS WILL BE OPEN AGAIN 
AS USUAL FROM 10AM TO 1AM ON WEDNESDAY, SEPTEMBER 13,2017. 

WE APOLOGIZE FORTHIS INCONVENIENCE. 

WENDY'S MANAGEMENT. 


A registra 4 morto.... 

4 Barco di turista 
lo busca hende 
na Sint Maarten 

SINT MAARTEN - Awor cu orcan Irma ta leu 
for di costa di Sint Maarten, e actividadnan pa duna 
rescate na habitante y turistanan a start full speed. 
Un compania di barco di turista na Miami a pone 4 
crucero disponibel pa bay aliviá pena di e turista y 
habitantenan di Sint Maarten, mientras cu mas avion 
a yega for di Hulanda pa saca e hendenan for di e isla. 

Ya e promé grupo di Hulandes a yega Corsou dia- 
domingo pa gran alegria di nan amigo y conocirnan. 
Tres Boneriano cu ta traha pa Banco di Caribe tambe 
a haña lugar abordo di e avionnan. 

Den curso di ayera lo tin por lo menos 5 buelo militar 
for di Sint Maarten cu Dash 8 di Guardacosta of e 
avionnan Hercules cu ta na Corsou caba. 

Entre e pasaheronan cu a yega ayera tin Curasoleño 
y Boneriano kende tabatin trabou aya riba, pero no 
por haci nada mas. 

Mientrastantu na Paris nan a anunciá cu e Presidente 
Emmanuel Macron lo biaha awe p’e parti Frances di e 
isla y e parti aki a haña mas daño cu parti Hulandes. 
Na tur nan a registrá 4 morto. Nan a haña dos cadaver 
ta drief den laman dilanti e parti Frances. 

N’e parti aki tambe nan a laga tur prezu bay y auto- 
maticamente tabatin atraco y hasta violacion. 

Autoridadnan tin bista riba 7 tipo cu ta cana cometé 
criminalidad, pero a logra arestá nan den tur e caos 
cu ta reina riba tur dos parti di e isla. 

Un compania di seguro Frances ta calculá e daño riba 
1.2 bion euro, esey ta n’e parti Frances so. 
Habitantenan di Sint Maarten ta spera di haña mas 
marinier y ayudo 

Mientrastanto e Curasoleño y San Marteñonan 
mes ta contento cu e Polis y Militarnan cu a yega 
di Corsou. 

Promé Minister Mark Rutte a declará diadomingo 
cu e situacion na Sint Maarten ta hopi preocupante. 
Hopi hende no tin awa ni alimento y esey ta causa 
criminalidad. 

Sint Maarten mes ta un caos total y mariniernan ta 
yuda cu loke nan por, pero por lo sobrá no tin nada. 



‘A- 7 
/ \ 


ffl 


Mainta 


www.facebook.com/awemainta 

Anochi informativo 

Pa mayornan y/of voogd di 
studiantenan di e programa 
FS y IE na Unidad Hospitalidad 
y Turismo di Colegio EPI 



EDUCACION PROFESmNAL INTERMEDIO 


UNIDAD Hospitalitad y Turismo di Colegio 
EPI ta invita tur mayor y/of voogd di tur studi- 
ante di FS y IE pa un anochi di informacion y 
introduccion pa aña escolar 2017-2018. 

Durante e anochi di informacion tur mayor y/ 
of voogd lo tin e oportunidad pa ricibi informa- 
cion relevante tocante e proceso di educacion 
di tur programa y tambe conoce tur mentor. 
E mentornan ta encarga pa brinda sosten na 
tur studiante na e unit durante henter e aña 
escolar. 

E anochi di informacion y introduccion ta or- 
ganisa como lo siguiente: 

Diaranson, 13 di september 2017, lstyear FS 
&IE Programs (FS 3-1 &IE 3-1). 

5:30 pm - 6:00 pm - Yegada y Bon Bini na 
Collegezaal EPI 

6:00 pm - 7:30 pm - Sesion General - Col- 
legezaal EPI 

7:30 pm - 8:30 pm - Dialogo y introduccion 

cu tur mentor 

AT 01 - FS 3-1 A 

AT02-FS 3-1 B 

AT04-FS 3-1 C 

AT05-FS 3-1 D 

AT06-FS 3-1 E 

IE 3-1 A & B - Collegezaal EPI 

Presencia di mayornan y/of voogd y tambe di 
nos studiantenan ta altamente aprecia. 

Si por tin cualkier pregunta no duda den tuma 
contact cu e unit directamente na 5258781. 



Jacky van Putten (POR): 

2017 y ainda nos muchanan ta den solo 



ESAKI ta un di e rasonnan cu mi a 
dicidi cu ta basta, mester por bin un 
cambio den nos maneho di e fondonan 
di deporte y e prioridad cu mester 
wordo poni na nos hubentud. No por 
ta cu awe na aña 2017 ainda mi tin 
cu para mira clasnan di scol cu mester 
sali riba veldnan di “stof” mita di dia 
p’asina nan por haya deporte na scol, 
segun Jacky van Putten. 

Con ta posibel cu nos a inverti tanto 
placa den infrastructura y edificionan 
luhoso pero a lubida nos mesun yiunan 
cu mester haci deporte den solo y no tin 
ni un luga adecuado pa cambia paña, 
baña of haci nan necesidad. No tin ni 
awa pa nan bebe. 

Nos gobernantenan ta sinta den un co- 
colishi ultra moderno y den aire fresco 
cu a costa miyones pero no tin placa 
pa un simpel gimnasio den un scol. Mi 
por compronde cu cada Gobierno tin 
nan prioridad cu nan vision pero ta 
inaceptabel cu den nan vision no tin 
nos hubentud, nos deportistanan aden, 
van Putten ta splica. 

Awe un biaha mas EPI ta sclama pa un 
luga adecuado pa nan por haci deporte, 
EPI tin 22 aña ta warda pa nan gimna- 
sio y nada, pero nos ta pronkia cu tin 
luz di led, klinker y asfalt tur caminda. 
Banda di EPI, John Wesley College, 
Abraham de Veer School y Reina Bea- 
trix School, tin hopi mas cu NO tin un 
sala pa haci gym/deporte. 


Nos ta grita cu tin un problema serio 
di obesidad, diabetis y curason pero no 
ta percura cu tin un facilidad adecuado 
na tur nos scolnan p’asina cuminsa 
combati esaldnan desde inicio. Falta di 
maneho y vision ta haci cu awe ainda 
nos ta confronta cu un situacion cu por 
a wordo regla facilmente. No por y no 
mag acepta un situacion asina mas, van 
Putten ta mustra. 

Den e maneho di deporte di POR nos 
lo percura na prome luga cu tur scol tin 
un luga of tin aceso na un luga na unda 
nan por wordo instrui den movecion y 
deporte. 

Mescos cu nos ldasnan ta rekeri airco 
nos scolnan tambe mester salanan cu 
tur e modalidadnan pa por instrui nos 
hubentud. E ta Gobierno su responsabi- 
lidad na prome luga pa percura pa esaki 
y cu tambe tin instructornan prepara y 
tur material necesario p’asina nos por 
proteha nos hubentud y motivanan pa 
cu nan salud, van Putten ta remarca. 

Prome cu sigui inverti den proyec- 
tonan miyonario, mester percura pa 
nos facilidadnan ta optimal, inverti cu 
resultado. Mi curason semper tabata 
den scol sport y ta lastima cu net esaki 
nan a laga cay. Cu bo voto nos por bira 
e situacion y percura pa nos scolnan 
ta debidamente prepara p’asina nos 
no pasa un aña mas cu nos muchanan 
mester haya deporte den solo, van Put- 
ten ta termina bisando. 

Johnsen 

notary services 


AUCTION 

ex. 3:268 Civil Code of Aruba 

THURSDAY SEPTEMBER 28, 2017 

On Thursday September 28, 2017, at 11 AM, at the Conference Room of the 
Chamber of Commerce, Irausquin Boulevard 10, Aruba, will be auctioned in 
public: 

1. A residential house locally known as: 


BERNARDSTRAAT255 

standing on a parcel of public land, 525 m2 in size, situated in San Nicolaas in 
Aruba, locally recorded as "Meetbrief nr. 109 /1954". The lease rights expire on 
July 17, 2057. 

Starting price: Afl. 155.000,-- 

2. A residential house, locally known as 

BACOBASTRAAT1 

standing on public land, 351 m2 size, situated in Dakota in Aruba, locally recorded 
as First division Section C number 1054. The lease rights expire on November 15, 
2038 

Starting Price: Afl. 195.000,-- 

3. A residential house (under construction), locally known as 

CASIBARI 7-A 

standing on a parcel of public land, 600 m2 in size, situated in Casibari in Aruba, 
locally recorded as First Division Section R number 3655. 
The lease rights expire on March 14, 2062. 

Starting bid: Afl. 100.000,- 

4. A residential house, locally known as 

KAYA VELP 5 

standing on a parcel of public land, 650 m2 in size, situated at San Nicolas in 
Aruba, locally recorded as ''kadastrale meetbrief nummer 42/1992". The lease rights 
expire on November 11,2052. 

Starting bid: Afl. 305.300,- 

• The auction is subject to the general conditions for foreclosure auctions and special 
auction conditions which will be determined by civil law notary T.R. Johnson. 

• The auction will take place by raising bids (in Dutch: “bij opbod”) and by decreasing 
bids (in Dutch: “bij afmijning”), in one session. 

• Seller has the right to not accept any bid, at his sole discretion. 

• Each bidder must be able to submit a bankguarantee issued by a reputable bank in 
Aruba to the amount of the highest bid increased with an amount equal to the auction 
costs. 

• A private written bid can be submitted until September 13 2017,5 P.M. 



For more information: 


WWW.JOHNSONNOTARY.COM/AUCTIONS 


Ricardo Croes a habri 
e caha di donacion pa 
Pasadia Briyo di Solo 



DIABIERNA pasa sr. Ricardo Croes a subi hooi- 
berg 21 biaha pa recauda fondo pa Casa Cuna y Pasa 
dia Briyo di Solo. E1 a cuminsa 4 PM y a keda cla un 
tild despues di 10 PM. Despues di a logra su meta sr. 
Ricardo a entrega e caha di donacion pa Pasadia Briyo 
di Solo na e directora di Stichting voor Verstandelijk 
Gehandicapten (SVGA). 

Awe dia 11 di september sr. Ricardo Croes mes a 
habri e caha cu donacion pa Pasadia Briyo di Solo 
den compania di Jeta Figaroa, cabesante di Briyo di 
Solo, Dennis Conradus, administrador di SVGAy e 
directora di SVGA, Els van Homelen. Hunto a conta 
e placa cu tabata den e caha. 

SVGA ta hopi contento di por anuncia cu sr. Ricardo 
a recauda e suma di 3433,20 florin total. 

SVGA en general y Pasadia Briyo di Solo en particu- 
lar ta gradici sr. Ricardo Croes pa e bunita iniciativa 
pa yuda cu reconstruccion di e pasadia despues di 
e candela di dia 17 di augustus. SVGA ta gradici 
imensamente tur perosona cu a aporta cu un donacion 
den e box pa Pasadia Briyo di Solo. Ta hopi great pa 
sinti e calor humano di e comunidad cu semper ta 
cla pa yuda otro cu ta den nesecidad! 



a card*Jr ói loko 


Tel: 583-1400 Fax: 583-1444 

Robin-Ann Didder, Chemisch Analist: 

Aruba den un s ituacion delicado f inanc eramente, 
pero tambe den un situacion debil di nos flora y fauna 


TA un realidad cu nos medio ambiente ta den un situacion critico 
mescos cu e finansa di Aruba. Te ainda e situacion di parldetenbos 
e Gobierno a demostra cu no tin un solucion p’e. 

Sinembargo, Partido POR den Gobierno si tin su experticionan con 
pa atende cu e situacion na dump na parkietenbos. 

Segun Robin-Ann Didder, number 14 lista di POR, tambe nos flora 
y fauna ta bayendo atras, pero partido POR tin un plan specifico 
pa restaura esald . Prome cu tur cos nos mester cuminsa na re educa 
comunidad y nos muchanan, bin cu programanan na cas y tambe 
na scol con ta separa sushi y ldco ta e importancia di esald pa nan 
mes un salud. 

E mashin na dump ta un mashin hopi bieu, pero tampoco no tabata 
na su luga cu Gobierno a djis laga e problema aki un banda unda 
cu e mashin no por draai optimal pa por minimalisa e situacion 
malo cu tin riba parkietenbos. 

Na final ta pueblo mester paga pa un mashin para pornada cu por 
a trece un diferencia grandi na momento cu e ta traha, pero e Go- 
bierno actual a opta pa no pone prioridad rib’e situacion di dump 
y no a percura pa a trece expertonan pa atende cu e situacion. 

Awo cu partido POR drenta Gobierno lo percura pa educa comu- 
nidad p’asina conhuntamente soluciona e problema cu tin actu- 
almente. Ta hopi importante pa pueblo siña parti nan sushi nan, 
mescos cu ta wordo haci caba rond mundo e. o. Hulanda. 

Pa varios aña caba na Hulanda nan ta separa nan sushinan unda 
cu tin un parti cu nan ta pone nan glas, corant y papel, sushi di 
berdura y fruta y tambe otro tipo di sushi cu tambe mester keda 


separa. Na Hulanda nan a duna cada uno un color y asina e mucha 
ta siña y re educa nan mayornan, e muchanan ta siña crece con pa 
stima su medio ambiente. 

Loke cu tambe ta importante ta cu Hulanda ta haci control y na 
unda cu constata algo straño lo atende cu e doño di e cas, prome 
biaha ta haya un advertencia, pero pa e di dos biaha ya caba ta haya 
un boet. Na Aruba tambe ta importante pa haci control y tuma 
decisionnan na momento cu e doño di e cas no ta cumpli, esaki ta 
sigura continuacion di e regla stipula dor di Gobierno. 

Segun Robin-Ann Didder, loke ta hopi tristo y doloroso ta e situa- 
cion di rosamento cu ta tumando luga actualmente, Aruba a perde 
hopi mata di kwihi cu a dura hopi aña pa crece. 

Tambe a destrui un cantidad grandi neishi y parhanan cu tabata 
biba den e mondinan unda cu actualmente Gobierno lder bin cu nan 
droom proyecto cu ta un proyecto cu a hinca Aruba den un situa- 
cion delicado tanto financieramente, pero tambe den un situacion 
di naturalesa cu a hinca nos flora y fauna den un situacion debil. 

Robin-Ann Didder ta haci un apelacion na comunidad pa cuminsa 
planta rond di cas, tambe ta kere cu fundacionnan cu tin diferente 
proyecto scoge un sitio na Aruba y bin cu un proyecto pa motiva 
nos muchanan tambe pa planta. Cada hoben of adulto plata un 
mata Aruba lo tin un cantidad grandi di matanan cu lo crece pa e 
siguiente generacion por disfruta di dje. 

Nos mester corda cu nos tur rib’e pida baranca ald ta hala rosea limpi 
dor di mata, si no tin mata esaki por ta consecuencia pa nos salud. 


Aviso 

FCCA ta informa cu en conneccion cu trabounan di 
mantencion y renovacion na nos fillial na San Nicolaas, 
e oficina lo ta sera henter e siman aki. 

Nos ta recibi publico bek dialuna 18 di September 2017. 

Por paga cuenta na hulpbestuurskantoornan of na banco. 

Pa tur otro servicio por acudi na nos oficina principal na 
Sabana Blanco. 

Johnsen 

notary services 
AUCTION 

ex. 3:268 Civil Code of Aruba 

THURSDAY 
SEPTEMBER 28, 2017 

On Thursday September 28,2017, at 11 AM, at the Conference Room 
of the Chamber of Commerce, Irausquin Boulevard 10, Aruba, will be 
auctioned in public: 

1. A residential house locally known as 

PICARON 8-W 

standing on a parcel of full property land, ca. 272 m2 in size, situated 
at Picaron in Aruba, being part of "Park Picaron", as further described 
in measure document CSCS 105-2004 dated Oktober 22, 2004, being 
a part of the parcel locally recorded as Third Division Section D number 
1048. 

Starting bid: Afl. 86.900,-- 

2. A residential house, locally known as 

PRIMAVERA 6-D 

standing on a parcel of public land, 808 m2 in size, situated at 
Primavera in Aruba, locally recorded as "kadastrale meetbrief nummer 
202 d.d. 23/10/1992". The lease rights expire on February 25, 2053. 

Starting bid: Afl. 195.300,-- 

3. A residential house, locally known as 

SABANA LIBER 306 

standing on a parcel of full ownership land, ca. 222 m2 size, situated in 
Sabana Liber in Aruba, being a part of the parcel locally recorded as 
First Division Section L number 93, with indexnr. D5783. 

Starting bid: Afl. 148.240,- 

AUCTION NOTARY: T.R. Johnson, LL.M. 

• The auction is subject to the general conditions for foreclosure auctions and 
special auction conditions which will be determined by civil law notary T.R. 
Johnson. 

• A private written bid can be submitted until September 13 2017,5 P.M. 

• The auction will take place by raising bids (in Dutch: “bij opbod”) and by 
decreasing bids (in Dutch: “bij afmijning”), in one session. 

• Seller has the right to not accept any bid, at his sole discretion. 

• Each bidder must be able to submit a bankguarantee issued by a reputable 
bank in Aruba to the amount of the highest bid increased with an amount equal 
to the auction costs. 



For more information: 


WWW.JOHNSONNOTARY.COM/AUCTIONS 


Hipólito "Eddy" Ras (POR): 

Mehora e ley y facilidadnan 
di leerplicht lo duna leerplicht 
su luga pa cual e a wordo 
implementa den enseñansa 

LEERPLICHT a wordo introduci pa hobennan di 4 pa 
16 aña di edad mester sigui un enseñansa obligatorio. Si e 
alumno no sigui un enseñansa mane ta stipula, mayornan 
por encontra nan mes cu un boet entre Afl 250,- pa Afl 
2500,-, segun Eddy Ras. 

Den raport di SER “Drop-outs op Axuba” di juli 2016 ta 
señala: cu e implementacion di e ley pa locual cu ta trata 
tuma accion contra personanan cu no ta cumpli cu leer- 
plicht, no ta regla ainda. Pa cual no por tin consecuencia 
y/of sanacion posibel. 

Dor di falta di ley y instruccion, leerplichtambtenaar den 
varios ocasion no por eherce nan trabou mane debe ser. 
Como cu leerplichtambtenaar no tin autorisacion pa p. e. 
impone sancion of boet, e situacion ta haci cu no por obliga 
e mayornan pa percura cu en realidad nan yiu ta sigui un 
scol. Pa es motibo leerplichtambtenaren den varios oca- 
sion ta wordo menasa dor di mayornan, sr. Ras ta splica. 

Acerca tin un falta di colaboracion entre bureau leerplicht 
y imigracion, unda cu tin control na frontera si un ho- 
ben tin autorisacion di scol pa sali for di Aruba durante 
periodo di scol. 

Pa medio di tecnologia moderno por introduci un co- 
laboracion entre bureau leerplicht y imigracion, unda cu 
por duna di conoce si e alumno tin permiso pa sali for di 
Aruba durante period di scol. 

Tin diferente facilidad cu ta afecta cu hobennan no ta 
cumpli cu leerplicht. Facilidadnan cu mester di antencion 
y un maneho structura. Transporte ta un di e facilidadnan 
cu mester di un maneho mas amplio entre Minister di 
Enseñansa y di Transporte, sr. Ras ta mustra. 

Tin varios bario cu unda e hoben ta biba un distancia leu 
di un bushalte. Si un alumno den un situacion menciona 
no haya transporte trempan pa yega bushalte na ora, e 
oportunidad ta grandi cu e ta perde e dia di scol. Un so- 
lucion pa e problematica menciona ta, dor di manda un 
shuttle (minibus) trempan busca e alumnonan y baha nan 
na ora na bushalte. 

Mester ta consciente cu mester percura cu despues di ora 
di scol un shuttle tuma mesun ruta den oranan di atardi. 
Si no e hobennan cu ta biba leu di e bushalte ta haya nan 
ta cana un distancia largo. 

Den cual, tin hoben cu ta cana rond di un ora pa yega nan 
cas. Cual cu tin un influencia negativo momento cu nan 
tin cu cumpli cu nan tarea. Un otro situacion ta pa falta 
di scol den barionan. Esey ta pone cu nan yiu tin cu bay 
scol den otro bario, sr. Ras ta remarca. 

Como cu leerplicht su structura no ta forma completo, ta 
haci cu e ley actualmente ta morto. Pa medio di mehora 
e ley y facilidadnan cu ta influencia leerplicht, leerplicht 
lo haya bida y funciona pa cual e a wordo implementa. 
Pasobra e meta di leerplicht ta pa evita drop-outs y garan- 
tisa educacion pa cada mucha na Aruba, sr. Ras ta conclui. 

Mientras cu otro partidonan ta enfoca riba manipulacion, intimidacion y destruccion 

POR ta keda enfoca riba suminstrac on 
di informacion di plan di gobernacion 

Segun Otmar Oduber 



AWE ta apertura di aña Parlamentario y den cuadro di esaki kier a 
informa comunidad riba diferente tema. Durante e e ulimo lunanan 
partido POR a papia hopi rib’e programa di partido. 

A bay den diferente programanan na television y na radio p’asina 
transmiti e informacion di e plan concreto cu nos tin pa atende cu 
retonan den nos comunidad y stimula nos economia. Alabes recor- 
dando cu ya casi nos ta yega e fecha cu pueblo lo scoge e proximo 
representantenan di pueblo den Parlamento, sr. Otmar Oduber ta 
splica. 

Por medio di e e actonan criminal e. o. cu ta tuma luga den nos 
comunidad, mas y mas esakinan ta mustra e decadencia cu tin den 
nos pais. Durante bishitanan di cas e retonan cu semper a keda 
bin dilanti ta e inseguridad cu tin actualmente y e aspecto di cuido 
medico cu falta acesibilidad pa pashentnan. 

Tambe e hecho di costo halto di bida cu tin, cual den POR su plan 
di gobernacion Vision 17-21 Hunto Nos Por, ta papia ampliamente 
riba dje. Ta papia di aumenta e poder di compra di nos pueblo y 
aumenta salario minimo cu 10% pa poco poco cera e ‘gap’ cu tin 
pa yega na e ‘bestaansminimum’. 


Segun sr. Oduber, e fundeshi di nos comunidad ta loke cu mas 
merece atencion awor, pa hacie uno solido. A pesar cu otro parti- 
donan tin enfoke otro caminda, partido POR ta keda enfoca riba 
locual cu ta importante pa comunidad, cual ta pa nan haya infor- 
macion y solucionnan p’e retonan cu tin. Partido POR ta rechasa e 
actitud di partido AVP specificamente cu ta dirigi su mes na distrui 
propiedad di otro, campaña cu mentira y ta ofrece placa, trabou y 
tereno e. o. cu e simpel meta pa baha un bandera di partido POR. 
Mensahe di POR ta keda esun di informacion. 

“Nos mensahe ta keda esun cu tin un Forsa Nobo akinan na Aruba 
y cu tur partido mester tene cuenta cu esaki. Nos no ta bay cambia 
nos strategia pa loke ta trata e politica cu nos a compromete cu 
comunidad di Aruba cu ne. Nos lo keda enfoca riba informacion di 
nos programa di partido y lo keda haci uzo di cada oportunidad cu 
por, pa suminstra informacion na nos comunidad”, lider di Partido, 
sr. Otmar Oduber ta declara. 

Nos plan di gobernacion completo ta disponibel gratis riba nos pa- 
gina di Facebook Por E Forsa Nobo unda cu por haya informacion 
amplio di con por lo soluciona retonan cu comunidad a indica como 
prioridad pa atende cu ne. 

Gobierno di Aruba 


Tin luga pa e mue-baH 


Karina Almonte 

Madiki Kavel 


Tin ora cosnan cu ta parce algo chikito maner un mini 
cancha deportivo, or haci un diferencia grandi pa cuida 
nos barionan. Crea trabao, fortifica poder di compra, ta 
encera un bida digno y sigur pa nos famia y yiunan. 


E trabao no a caba ainda, pero tur ta parti di e forma cu 
nos ta trahando riba un Aruba nobo. 


www.boaruba.aw 


/gobiernoaruba 


/gobiernodiaruba 


Un Aruba nobo 


Cu felicidad y tranquilidad pa un y tur 

Contribuyendo na e crecemento di muchanan den deporte 

MetaCorp orguyoso di a batisa uniformnan nobo di Grasshoppers 







NA Centro di Bario Ayo MetaCorp a topa cu e team di baseball Grass- 
hoppers. Den un ambiente ameno representantenan di MetaCorp a 
batisa e uniformnan nobo di Grasshoppers. 

E aña aki MetaCorp a sponsor e uniformnan di 5 categoria di e team 
di Grasshoppers, kendenan a keda contento di a ricibi e sosten ald. 

E atardi ald tanto e representantenan di MetaCorp como e team, famia 
y fanaticada a yega hunto pe bautismo. E aña aki a haci esald den un 
forma diferente, unda cu a haci uzo di blaas y confeti. Den cada cat- 
egoria muchanan tabata kibra e blaas, mientras cu un representante 
tabata wanta esaki. Tur hende tabata contento cual celebracion tabata 
tremendo. 

MetaCorp a sponsor e teamnan di 5-6 aña cu ta Grasshoppers Cin- 
emas, 7-8 aña Grasshoppers Malta Balashi, 9-10 aña Grasshoppers 
EcoTech, 11-12 aña Grasshoppers Atco y 13-14 aña Grasshoppers 
Atco Concrete. CEO di MetaCorp, Eddie de Veer, a duna di conoce 
cu nan tabata orguyoso di a forma parti di e bautismo. Grasshoppers 
a acerca MetaCorp pa sponsor 1 uniform, pero door cu na aña 2020 
nan lo ta celebrando 100 aña di existencia, a dicidi cu esaki tabata un 
bon oportunidad pa sponsor no 1 pero tur 5 team. 

E subsidiarionan di MetaCorp ta sponsor teamnan di diferente deporte 
manera futbol, basketball, volleyball, baseball. Tur esaki ta depende di 
e situacion y circunstancia. Ta haci un evaluacion na esunnan cu tin e 
necesidad, pero e plan ta pa contribui mas cu muchanan. Esaki ta bin 
pa motibo cu mester percura pe muchanan no ta riba caya. 

Andin Bikker: 



Opcion pa baha cu pensioen na 
60 aña bon ricibi den comunidad 


POR cu solucioncm concreto pa alivia nos grandinan 


DURANTE bishita di hogarnan rond di nos isla ta re- 
salta e.o. cu hopi hende cu ta yegando edad di 60 aña ta 
contento cu POR su proposicion pa introduci un opcion 
pa baha cu pensioen ya for di 60 aña, enbez di 62 of 65. 
Esnan cu ya a yega e edad di 60 lo tin e opcion pa baha 
cu pensioen prome cu e edad di pensioen stipula pa nan. 
Ademas e idea pa amplia e derecho pa por opta pa pen- 
sioen combina (“deeltijdpensioen”) pa tur sector tambe ta 
hopi popular serca hopi cuidadano. Aworaki e opcion pa 
deeltijdpensioen ta solamente disponibel p’esnan sigura via 
APFA, segun Andin Bikker. 


pora den su plan Vision 17-21 cu 
lo reduci belasting riba entrada y 
rebaha e prima di AZV, p’asina 
nos grandinan por tin mas espacio 
financiero pa hiba un bida digno. 
Tambe lo institui un fondo di ga- 
rantia pa nos grandinan 
por sigui haya fiansa, 
si nan ta desea, 
ora cu nan pasa 
cierto edad 
(“reversed 


E deseo cu ta biba den nos comunidad pa flexibilisa e edad mortgage”). 

di pensioen ta comprendibel ora realisa cu tin hopi persona 

cu ta traha trabounan cu ta demanda hopi esfuerso fisico, 

manera den area di construccion, den sector di horeca of 

retail. 

Ademas tin un gran parti di nos poblacion cu no ta bin pa 
remarca pa un AOV-pensioen completo. 

P’esnan cu ya ta gosando di nan pensioen POR a incor- 



Punto di Bista 

Website y Facebook di AWEMainta 
Subi www.awemainta.com 
Y sigui e entrevistanan haci 

EduCcmada Fa ir 2017 a cambia e panorama 
di estudio superior pa studiante y mayornan 



MINISTERIO di Enseñansa hunto cu 
Embahada di Canada a organisa e EduCana- 
da Fair 2017, unda cu a yama bon-bini na 6 
institucion na nivel di College y Universidad 
di Canada. 

Studiantenan a haya e oportunidad di ricibi 
diferente informacion pa por sigui cu nan 
estudio na Canada. Tur presente tabata en- 
tusiasma pa ricibi informacion di e scolnan 
di Canada, pero tambe di esnan local. 

E scolnan di Canada presente tabata Cen- 
tennial College, Niagara College Canada, 
Carleton University, Bishop’s University, 
Seneca College y Humber College, banda 
di esaki tabatin presencia di Universidad 
di Aruba, EPI, IPA, International School 
of Aruba cu su programa di GED y Rietveld 
Academy. 

Esaki tabata e prome EduCanada Fair or- 
ganisa, unda cu studiantenan a ricibi infor- 
macion necesario riba tur opcion cu tin pa 
studiantenan. 

Centennial College a splica cu nan tin e can- 
tidad mas grandi di studiante internacional, 
asina Greg Long, Recruitment Manager In- 
ternational Digital Engagement di Centen- 
nial College a duna di conoce. 

E scol aki a participa den e feria hunto cu 
Ministernan di Educacion di Aruba y Cor- 
sou, pero tambe cu e Embahada di Canada. 
Nan a bishita diferente scol di Aruba, unda 
cu a papia cu studiantenan riba nan meta 
y con e sistema educativo di Canada por 
sostene nan. 

Tambe e oportunidadnan di studia y traha 


na Canada. 

Greg Long ta spera cu por yega n’e oportuni- 
dad di sigui crea partnership cu Ministerio 
di Enseñansa y pa duna bon bini na studian- 
tenan di Aruba pa studia y biba na Canada. 

Gina Adonis ta un mayor cu a presenta n’e 
EduCanada Fair 2017 y tabata contento di 
a ricibi diferente informacion di e scolnan 
na Canada, cual ta hopi bon. E1 a presenta 
eynan pa haya informacion di Embahada di 
Canada y e informacionnan duna ta hopi 
cla. 

E studiante Jurgen Cardoze a termina Ibero 
School y tambe a busca informacionnan di 
e scolnan di Canada. 

Durante su bishita n’e EduCanada Fair el a 
lceda interesa den algun scol, specialmente 
cu su interes den programa di computer y 
analisacion. 

Marisa Tromp di IPA a participa den e feria 
di EduCanada, unda cu hopi studiante ta- 
bata entusiasma pa tabata presente n’e feria. 
IPA tabata hopi contento di e atencion cu 
nan a ricibi durante e feria pa cu e enseñansa 
di docente. 

Docente y decano di Colegio EPI Unit Eco- 
nomia, Juliette Bomba-Hoftijzer, a haya cu 
e feria tabata uno hopi interesante. Esaki no 
tabata solamente pe studiantenan di EPI, 
pero tambe esnan di MAVO, EPB. 

E motibo cu EPI tabata presente, tabata 
pasobra nan t’e prome paso prome cu por 
bay Canada. Studiantenan a pasa cerca nan 
p’asina haya informacion pa nan siguiente 
estudio. 


3 * 


Dan Seneker, Director, Enrolmente Man- 
agement di Bishop’s Univerity, a splica cu 
e no a anticipa di mira asina hopi studiante 
n’e feria. E interes pa Canada ta hopi y esey 
ta algo fantastico. 

Studiantenan tabata busca informacion di 
Bishop’s University, cual ta un di e scolnan 
mas chikito di Canada. Pe motibo aki nan 
ta enfoca riba famia y comunidad. 
Departamento di Enseñansa tambe tabata 
presente n’e feria, unda cu nan a brinda tur 
e studiantenan informacion primordial- 
mente di Merca y Canada, pero tambe otro 
opcionnan financiero. 

Celina Oduber di Studiefaciliteiten di De- 
partamento di Enseñansa, a indica cu a duna 
informacion riba e MoU firma pa Minister 
di Enseñansa, pero tambe a duna informa- 
cion riba e becanan. 

Brian Franken a studia na Niagara College 
Canada hopi aña pasa y ta haya cu e organ- 
isacion di e feria aki tabata uno bon. 

N’e booth di Niagara College hopi studiante 
a busca informacion pa sa precies ki direc- 
cion nan ta bay sigui. 

Anna Plugatyr ta di Carleton University y 
t’e International Admissions and Recruit- 
ment Officer. 

Prome cu e feria, el a haya chens di conoce 
algun studiante y duna informacion di e 
universidad. N’e feria el a sigui haci esaki, 
unda cu studiantenan tabatin interes den e 
universidad y tabata haci preguntanan bon. 
N’e universidad aki, nan ta ofrece mas di 
20 programa cu studiantenan por scoge y 
gradua. 

Reema Patel di Humer College tabata con- 
tento di por a participa den e prome Edu- 
Canada Fair 2017, cual e tabata entusiasma 
na esaki. 

“E interes cu mi ta mira di e studiantenan y 
e populacion riba e destinacion di Canada 
no solamente pa educacion, pero tambe pa 
trabou y asina bin cu e habilidadnan bek pa 
Aruba”, asina el a indica. 

Inspector General 
mr. Dorylee Pappers-Lopez Penha 

IVA lo controla a base 
di normanan di cuido 

Cla pa contesta tur pregunta of suministra 
informacion na paciente of clientenan 

PA Inspectie Volksgezondheid Aruba (IVA) tabata 
un dia special diahuebs ultimo, ora a inaugura nan 
oficina nobo. E celebracion a bay den un ambiente 
ameno cu tur invitado y empleadonan contento di 
mira e localidad nobo. 

Inspector General di IVA ta mr. Dorylee Pappers- 
Lopez Penha, kende hunto cu su team a traha duro 
p’asina por a yega e localidad. 

Ta importante pa pueblo di Aruba sa unda por yega 
cerca nan y cu Departamento di IVA t’ey pa brinda 
asistencia, pero tambe pa cualkier keho cu por tin 
y nan sa precies unda pa bay. E momento di e ap- 
ertura tabata uno hopi special pa tur trahador di e 
departamento. 

Meta di IVA ta pa tin un laso estrecho cu tur otro 
departamento y ta traha cu tur partner den cuido. 
Hunto cu e partnernan, IVA lo desaroya pero tambe 
controla y supervisa cu tur partner den cuido ta tene 
nan mes n’e normanan. 

“Partnernan importante pa nos ta p.e. Ministerio 
Publico, unda cu nos lo traha den estrecho cu nan”, 
mr. Dorylee Pappers-Lopez Penha a indica. Trahando 
hunto cu nan ta pone cu IVA por discuti casonan cu 
ta bin cerca nan. 

Inspector General a manda un mensahe na comuni- 
dad di Aruba cu si un hende como paciente of cliente 
tin cualkier pregunta of falta di informacion pa loke 
ta cuido di Aruba of tin keho riba cuido brinda nan 
nan, cu nan por pasa cerca nan. 

IVA t’ey pa duna e ayudo y duna guia den e direc- 
cion corecto. 

Despues cu Parlamento a aproba su creacion y a pasa 
e leynan corespondiente di control y sancion, desde 
dia 1 di januari 2017, Inspectie Volksgezonheid 
Aruba a bira un realidad y mescos t’e leynan cu a 
drenta na vigor. 

Pa por garantisa cu tur partner envolvi ta consciente 
di e norma, reglanan y e sancionnan mara n’e control 
riba calidad, a topa cu tur durante varios seminario. 

Inspectie Volksgezondheid Aruba (IVA) ta un organo 
cu ta encarga cu control di calidad y seguridad den 
nos cuido medico. Pero mas aleu tambe lo e sirbi 
como consehero pa Minister di Salud y e Ministerio 
di Salud y e sector completo, o sea, e centro unda tur 
cos lo mester pasa p’asina yega n’e nivel di calidad y 
seguridad cu tin mira riba dje. 

Minister dr. Alex Schwengle a cumpli cu su deseo di mas grandi 

Departamento di Inspeccion 
lo garantisa calidad di cuido 

E ta hopi contento cu e logro historico aki pa salud publico riba nos isla 



valuta 

aankoop van publiek 


verkoop aan 


bankpapier 

wissels, CHQ's 
reischeques en 
overboekingen 


publiek 

Ned. Antil. Gulden ANG 

98.00 

100.00 

biljetten 

100.20 



BANCO Dl CARIBE 


OFFICIELE KOERSEN TEN OPZICHTE VAN DE ARUBAANSE FLORIN 

GELDIG OP 11 Sep, 2017 EN TOT NADER ORDER 


TA masha hopi trabou a tuma lugar den e ultimo lunanan, pa por a yega diahuebs 
atardi n’e momento historico pa habri e prome oficina di Inspectie Volksgezond- 
heid Aruba (IVA) den Schotlandstraat, serca di Ling & Sons Supermarket. 
Minister di Salud Publico, Cuido di Nos Grandinan y Deporte, dr. Carlos 
“Alex” Schwengle tabata hopi orguyoso y no por a sconde durante su discurso 
dilanti un grupo grandi di invitado, procedente primordialmente for di e sec- 
tor di cuido medico. 

Minister dr. Schwengle a gradici tur cu a yuda yega n’esald, specialmente stake- 
holdernan, entre otro Directie Wetgeving di Gobierno. Tur cu ta traha den 
salubridad tabata boga pa bin cu un Departamento di Inspeccion, pasobra nan 
ta compronde e motibo paldco e ta importante. Inspeccion ta importante paso- 
bra no por tin hende ta traha na Salubridad y no tin hende pa controla calidad. 
Controla e palabracionnan cu ta haci cu otro, supervisa e nivel di calidad, 
ldco e norma mester ta y tene nan “accountable” tambe di cual 
mester carga nan responsabilidad di e acuerdonan haci cu 
otro. Esey ta e rol di Departamento di Inspeccion. 

Departamento di Inspeccion ta un sorto di “watch dog”, 
unda cu nan ta guia e proceso, pa cuida e proceso di 
salubridad. 


Na momento cu algo ta bay un tiki schuin, nan ta 
activa mesora y garantisa coreccion y preveni cu 
cosnan ta bay robes. 

“Nos kier traha mas preventivo cu activo, reacciona 
mesora riba algo cu a bay fout. Pero si un cos bay 
fout nos lo t’ey pa analisa esaki”, asina e manda- 
tario a duna di conoce. 

Pero den dado caso si un hende cu ta traha den salub- 
ridad bay completamente robes, kibrando reglanan, 
kibrando normanan, lo trata esaki debidamente. 


Per ANG 100 

Amerikaanse dollar USD 


Canadese dollar 

Zwitserse frank 
(per 100) 

Pond sterling 

Japanse yen 
(per 10.000) 

EURO 
(per 100) 

Deense kroon 
(per 100) 

Noorse kroon 
(per 100) 

Zweedse kroon 
(per 100) 


CAD 

CHF 

GBP 

JPY 

EUR 

DKK 

NOK 

SEK 


chq./overboeking 


1.77 

1.45 

187.19 

2.29 

162.40 

211.74 

27.74 

21.80 

21.32 


1.78 

1.47 

187.91 

2.34 

163.88 

213.67 

28.46 

22.52 

22.04 


100.00 

1.80 

1.49 

188.71 

2.40 

165.53 

215.82 

29.26 

23.32 

22.84 


E mandatario tin e concepto cu cada ley mester tin un 
fecha di vencemento. Manera un protocol, den un ley 
ta hancra necesidadnan cu mester tin den pueblo of 
normanan cu mester hancra cu ta necesidadnan den 
pueblo. Den e caso di ley di calidad, a hancra e norma 
di kico e calidad ta, e mandatario a duna di conoce. 
Despues di tempo lo desea di adapta ley y lo mester 
mas ley. Un ley cu a cambia aworald, pasobra e ta 
un iniciativa di Parlamento, t’e asina yama “Waren- 
verordering”. 

Aki a agrega etiket (label) y pa inspeccion esaki ta 
importante, pasobra awor tin un herment den ley pa 
por controla e calidad di loke hende ta come y bebe. 
Esey tambe ta conta pa Directie Volksgezondheid, 
pasobra nan Departamento di Higiena por controla 
mas mihor ainda. Si mester mas ley, lo bin cu nan 
p’asina garantisa cu Departamento di Inspeccion por 
haci un bon trabou. 

MAESTRO International y entrenador profesional 
cu mas di 20 aña di experiencia, Jose Sequera lo ta na 
Aruba atrobe desde 19 di september pa 18 di october 
benidero. 

Esaki ta posibel cu ayudo di Comision di Subsidio 
cu ta subsidia e evenemento aki. Banda di duna 
training den ahedres na hubentud y adulto, sr. Jose 
Sequera lo bay haci ahedres conoci na interesado cu 
kier siña hunga ahedres, pa despues nan mes por bay 
duna training n’e hubentud y asina yuda SVA/FAA 
(Schaakvereniging/Federacion di Ahedres) engran- 
dece ahedres na Aruba. 

Ta conoci cu ahedres tin un influencia sumamente 
positivo riba e.o. e abilidad cognitivo di un mucha, 
pues e deporte ahedres por yuda e mucha presta 
mihor na skol. 

Den e cuadro di interesa futuro entrenadornan, skol- 
nan a wordo acerca pa nan maestronan participa den 
e training cortico di Jose Sequera cu e unico meta pa 
nan wak cu ahedres ta algo pa nan y si esaki t’asina 
pa den e siguiente biaha nan wordo tuma den consid- 
eracion p’e training cu sr. Jose Sequera lo duna den 
e siguiente biaha cu e bin Aruba pa un periodo mas 
largo. E training pa maestronan ta gratis. 

Mayornan cu tambe kier manda nan yiu solamente 
un luna pa wak cu nan yiu tin e interes pa practica 
e deporte di ahedres tambe por inscribi nan yiu pa 
solamente e periodo di un luna ald. 

E gastonan lo ta Afl. 40 pa ful e periodo, unda e 
mucha lo haya dos les di dos ora pa siman (4 ora pa 
siman). E lesnan aki lo wordo duna tentativamente 
riba diamars di 4:00pm - 6:00pm y diasabra di 
10:00am- 12:00pm. 

E periodo di e lesnan ta for di diarazon 20 di septem- 
ber te cu dialuna 16 di october. 

Tur mucha cu ya ta siguiendo les di ahedres por check 
riba e website ( http://arubachess.com/news-l) di SVA/ 
FAA p’e orarionan cu lesnan ta wordo duna den e 
diferente categoria (A+B). 

Basicamente e orarionan a lceda casi mescos cu biaha 
pasa. P’e categorianan aki lo bay tin 3 les pa siman 
di 2 ora. Gastonan pa lesnan aki ta AFl. 40. 

Tur mucha di Aruba ta bon-bini p’e lesnan den cat- 
egorianan A + B si ya nan ta practicando e deporte 
di ahedres. 

Tur les ta wordo duna na clubhuis di SVA/FAA na 
Nieuwstraat 11 (tegenover di Botica Oduber). 

Pa mas informacion por contact un di e miembronan 
di nos federacion. 

Octavio Croes cel# 594-5590, Jose Pesqueira cel# 
563-0212 of Randy Tromp cel# 561-7037. Lo por 
haya tur informacion updated riba nos website. 

Brazil Taekwondo Stichting a reuni cu su directive 

Pa analisa kico mas 
falta prome cu fin di aña 



DIAHUEBS anochi, siman pasa directiva di Bra- 
zil Taekwondo Stichting a reuni na Centro di Bario 
Brazil. A discuti varios punto, specialmente e di 8 
Aruba Caribbean Cargo Taekwondo Cup di sra. Lila 
de Cuba kende ta biba na Miami y kende semper ta 
contribui cu Brazil Taelcwondo Stichting y pa 8 aña 
consecutivo caba e ta sponsor di e Aruba Caribbean 
Cargo Taekwondo Cup cu ta dia 30 di september 
2017. 

A discuti tocante di e punto di mas importante cu t’e 
Cena di Pasco y con esald lo bay wordo haci e aña 
aki, mirando cu tur aña ta haci esaki diferente pa no 
tur aña bin cu e mesun cos. 

Tin algun personahe cu ta bay bin for di exterior pa 
haci e Cena di Pasco aki un tiki diferente. Lo cuminsa 
cu e invitacion na luna di october caba pa por sigui 
cu tur e preparacionnan. 

Josefa Willems t’e tesorera di Brazil Taekwondo 
Stichting y a controla tur e recibonan di Korea y 
asina por termina e relato financiero di Korea. Aki 
si tabata tin un challenge, dor cu tur e recibonan ta 
na Koreano. 

E siguiente car wash y BBQ lo bay segun e plan di 
2017 cu ta bay ta dia 1 di october. Ainda no por forma 
un team di TIC5 infantil p’e TK5 na Corsou na luna 
di november y ta haci dificil pa Aruba por participa 
cu un team di infantil, pero si lo bay cu algun Junior 
cu lo bay forma hunto cu Corsou un team pa enfrenta 
e otro paisnan internacional. 

Alberto Klabér a trece pa dilanti cu e lo participa 
n’e President’s Cup cu ta un G2 na Las Vegas cu 
solamente 1 atleta, mirando e resultadonan cu a 
presenta na Costa Rica. Ainda lo por bin cambio, si 
e dos rumannan Lowe nan mayor lceda cla cu nan 
pasaportenan. 


Cu hopi entusiasmo studiantenan a ricibi informacion di opcionnan na Canada 

Diferente opcion presenta na studiantenan durante EduCanada Fair 


FOR di Canada a bin 6 College y University 
p’asina haci un bishita n’e studiantenan di 
Aruba, unda cu a duna un splicacion riba e 
posibilidad si studia na Canada. 

Victor Stott, Asesor Comercial di Emba- 
hada di Canada na Venezuela tambe tabata 
presente y a yuda Ministerio di Enseñansa 
organisa e EduCanada Fair. 

E scolnan hunto cu Ministerio di Enseñansa 
a bishita scolnan secundario y EPI. A tene 
un bishita prome cu apertura di EduCanada 
Fair, unda cu a splica e studiantenan kico t’e 
oportunidadnan pa sigui studia na Canada 
den diferente area di nan interes. 

E relacion di trabou entre Canada y Minister 


di Enseñansa, Michelle Hooyboer-Winldaar 
ta uno bon. “E tabata habri pa traha cu nos”, 
Victor Stott a splica. 

Minister Hooyboer-Winklaar a yuda na 
bin cu oportunidadnan pa studiantenan di 
Aruba pa haya un mihor oportunidad na 
Canada, pero tambe a habri un mercado 
nobo di oportunidad cu no ta solamente 
Hulanda y Merca. 

E mercado di Canada ta un sociedad habri 
y multicultural, di cual ta duna bon bini na 
studiantenan di cualkier parti di mundo. 

“Nos ta encanta pa ricibi studiantenan di 
Aruba pa bin na nos universidad y college”, 
el a duna di conoce. 


E1 a indica cu na Canada tin un nivel ex- 
celente di educacion cual ta un di esnan mas 
halto di mundo. E scolnan ta envolvi den 
e “research and development”, di cual mas 
di 30% di esaki ta tuma lugar na Canada y 
e ta tuma lugar den e universidad y college. 
Minister di Asunto Economico y Telecomu- 
nicacion, mr. drs. Richard Arends, tambe 
tabata presente y el a duna di conoce cu 
Canada ta un partner caba di Gobierno den 
tereno di energia y tecnologia limpi, pero 
awor den estudio. 

Minister Richard Arends a aplaudi ini- 
ciativanan di Ministerio di Enseñansa. A 
brinda mas diversificacion y mas opcion pa 
studiantenan. 

Booshi Wever: 

Partidonan populista no ta honesto cu 
nos pueblo y no ta informa e gastonan cu 
personanan indocumenta ta costa nos isla 



DEN e comedia titula “E Berdad”, Otmar- 
cito el Santito a menciona cu na Aruba ac- 
tualmente mester tin 10 mil personan ilegal 
di locual 8 mil ta trahando ilegal. 

“Mi lo kier a ilustra cuanto e personanan ald 
ta costa nos pueblo, of cu nos ta perde di 
haña pa motibo cu keto bay tin comercian- 
tenan cu ta burla di nos leynan, probable- 
mente yuda p’esnan cu tin aceso n’esnan di 
Gobierno”, segun Booshi Wever. 


“Na prome lugar e gasto cu e 400 pa 1000 
hobenan cu no ta inscribi na Censo, pero cu 
pa ley mester wordo permiti pa sigui ense- 
ñansa. Nan a haya e nomber di “dreamers”. 
Segun cifranan di CBS y Departamento di 
Enseñansa cada studiante tabata costa na 
2010 e suma di promedio 15.624 florin pa 
aña, loke p’e grupo di hobennan aki so, ta 
nifica un suma di entre 6 pa 16 miyon florin. 
Obviamente cu nos partido NUNCA 
lo perhudica e hobennan aki, 

mirando cu nan no 
tin e culpa. Pero 
no por ta e in- 
tencion tam- 
poco pa sigui 
subsidia mas 
persona in- 
documen- 
ta, mien- 
tras nos 
scolnan 
ta comple- 
tamente 


yen, te cu mester traha mas, y nos AZV cu 
ta bou di presion. 


E 8 mil ilegal cu trabou (segun Omarcito, 
el Santito) probablemente ta gana un sala- 
rio menos cu un salario minimo. Esaki sin 
keha, pasobra nan ta na merced di e doño 
di trabou cu ta abusando di nan situacion 
precario. 

Dor cu costo di bida ta halto na Aruba, e 
personanan aki lo trata na reduci nan gas- 
tonan. Nan ta huur un espacio hunto cu un 
grupo di persona, loke por nifica biba den 
un situacion inhumano y sigur no aceptabel 
segun nos normanan. 

E personanan cu drenta ilegal ta bin Aruba 
en busca di un entrada pa por yuda nan hen- 
denan na nan pais di origen. Un gran parti 
di nan salario lo ta destina pa manda pa nan 
famia, loke nifica perdida di devisas tambe. 


Pa loke ta salubridad, e 10 mil ilegal no ta 
segura y no ta contribui na AZV. Pero na 
momento nan bira malo, nan lo haci uso 
facilidadnan medico ora. Hospital p.e. no 
mag di nenga ayudo n’e grupo aki den 
caso di un emergencia. 

E 8 mil ilegal cu si ta traha, tampoco ta 
contribui na AZV. Riba su mes no tin 
problema, pero si encaso nan wordo 
permiti pa keda legalmenta ald, anto 
di inmediato AZV lo mester brinda 
nan un seguro total, sin cu ningun 
screening debido pa evalua con nan 
salud ta. 

Pues SIN evalua si nan tin un malesa 
contagioso of cronico. Cada asegurado 
ta costa AZV pa aña promedio 
3665 florin. 8 Mil persona 
extra den e caso ald ta ni- 
fica cu gasto di AZV lo 
por subi cu 29 miyon 
florin, mientras cu 
e prima cu wordo 


paga ta yega 1.5 miyon florin (8000 per- 
sonan bes 180 florin, p’esnan cu salario 
minimo, loke mayoria lo tin). 

E situacion ta bira pio, si tene cuenta cu 
momento cu legalisa e personanan aki, pa- 
sobra mester permiti entrada di nan famia 
tambe, cu lo por minimo un 24 mil hende 
mas. Un calculacion childto ta mustra cu lo 
ricibi na prima di AZV e 1,5 miyon florin 
na prima pa cubri un riesgo di 32 mil (8 
mil y 24 mil famia) bez 3665 florin (gasto 
promedio di un asegurado), cu t’e balente 
suma di awg. 117.280.000, = . 

T’esaki nos kier? Obviamente no ta tur 
32 mil hende lo costa e suma di 117 miyon 
y pico, pero djis imagina bo mes cuanto esald 
lo nifica p’e fondo di AZV, si solamente 
1000 di e personanan aki tin un malesa 
cronico. 

Y esald sin cu ni e cabes di famia, ni e doño 
di trabou, a contribui ni un cen preto n’e 
fondo di AZV y ni n’e caha di Gobierno. 
Otmarcito, el Santito tabata sa esey, pero pa 
sigui djo djo den e Gobierno, el a lceda keto. 

E gasto cu Gobierno mester cubri djis pa 
salubridad y enseñansa so caba ta suma 
un montante halto. Aki no a tene cuenta 
cu otro posibel gastonan cu lo bin acerca 
pa nos comunidad. Loke ta repudiabel 
ta cu mayoria di e partidonan politico ta 
hunga mooi weer y pa motibo populista ta 
demonisa e Swiss Model, mientras di otro 
banda ta sera wowo p’e realidad amargo cu 
e personanan aki mester soporta abuso pa 
motibo di nan posicion ilegal y hibando un 
bida inhumano aki. 

Nos “One Happy Island” di e forma aki a 
wordo reduci na un isla abusador y t’esaki 
PPA/UPP nunca lo acepta. 

Ta p’esey nos ta boga pa re-introduccion di e 
Swiss-Model den su bachi crioyo, pa garan- 
tiza cu nos tur cu ta biba riba nos baranca, e 
Perla di Mar Caribe, lo por sigui biba un bida 
digno y garantisa cu nos yiunan y yiunan 
di nos yiunan tambe tin e oportunidad ey. 
Ta p’esey nos mester yega na un Great Gov- 
ernance pa hiba nos pueblo p’e Siguiente 
Nivel pa garantiza un Miho Mañan pa un 
y tur”, Booshi Wever a conclui. 

DURANTE siman cu a pasa 
Aruba y henter Caribe a keda den 
suspenso pa oranan largo mirando 
noticia sperando e yegada di un 
tormenta nunca bisto cu nomber 
di Irma. 

Un pensamento comun di merced 
pa scapa y speransa pa tur cu lo 
experencia esaki keda sano y salvo 
por a ser sinti. Lamentablemente 
horcan Irma a pasa riba of serca di 
nos hermana islanan y a laga hopi 
daño atras. 

Boluntarionan pa yuda trece orden 
bek y reconstrui a ser yama y Carib- 
bean Mercantile Bank a responde. 
Cuatro oficial di e team special di 
seguridad di e banco a compromete 
y a sali den solidaridad y herman- 
dad pa bay asisti nan coleganan 
di Windward Island Bank den e 
esfuerzo pa pone Sint Maarten bek 
riba pia. 

Ta desea e grupo balente aki tur 
clase di exito y perseverancia den e 
acto noble aki. 


Biblioteca na Playa ta fungi como stemlokaal 



cera pa renovacion. Ta pidi miembronan y 
studiante pa tuma bon nota di e adaptacion 
di e servicio. Dialuna dia 25 di september 
Biblioteca ta habri bek segun orario regular. 


EDIFICIO central di Biblioteca na Playa 
den George Madurostraat ta fungi e biaha 
aki como stemlokaal dia 22 di september. 
Empleadonan di Censo ta prepara y sigura e 
espacio for di diaranson dia 20 di september 
2017 pa fungi como un stemlokaal. 

Pa tal motibo Biblioteca na George Madu- 
rostraat 13 ta cera pa publico dianan 20, 
21 y 22 di september. Depar- 
tamento 


Arubiana y sucursal na San Nicolas ta habri 
diaranson, diahuebs orario normal y diabi- 
erna mitar dia, di 8’or pa 12’or. 

Normalmente Scol Reina Beatrix ta fungi 
como stemlokaal pero 
actualmente e edificio 
di tal scol ta 

Danki na fondonan ricibi 

'Stimami Sterilisami' lo cubri gastonan 
completo di sterilisacion pa fundacionnan 


Bo ta responsabel? 


Ningun pushi of cacho ta pertenece riba caya. 
Tuma control di cuido y salud di bo mascota, 

Vuda reduci poblacion di pushi y cadio, 
Sterilisadon taesolucion. 


Stimami. Sterilisami. 



YA pa añanan largo Aruba tin problema 
cu populacion grandi di pushi y cacho di 
caya. E solucion no ta pa hiba e bestianan 
aki ‘kill cage’. Pero e solucion real ta pa 
frena e problematica di e multiplicacion di 
un promedio di 11.000 cacho y pushi den 
un periodo di 5 aña. E unico manera ta pa 
sterilisa tur cacho y pushi na Aruba. 

Bucuti ScTara Beach Resort, na fin di 2015 
a lansa e proyecto di ‘Stimami Sterilisami’ 
pa asina yuda nos isla frena e problema aki. 
Un plataforma sumamente exitoso, unda cu 
a traha cu tur veterinario, conhuntamente 
cu fundacionnan p’asina motiva pueblo di 
Aruba pa trece cacho crioyo y pushinan pa 
sterilisa. Den e siguiente fase di ‘Stimami 
Sterilisami” na 2017, a opta pa enfoka riba 
fundacionnan oficial cu ta traha duro diari- 
amente pa salba cacho y pushi di caya na 
Aruba. 

Te awor 4,500 cacho y pushi a opera cu 
subsidio di e programa. 

Danki na contribucion financiero di Aruba 
Tourism Authority, Aruba Tourism Product 
Enhancement Fund, y Bucuti &Tara Beach 
Resort por continua cu e programa di ‘Sti- 
mami Sterilisami’ cu un fase nobo cual lo 
trece progreso mas lihe. 


Despues di a evalua e necesidad continuo y e 
exito di e programa, por anuncia cu ‘Stimami 
Sterilisami’ lo cubri gastonan completo di 
fundacionnan pa e operacionnan di cacho 
y pushi di caya te cu fin di 2017. Esaki ta 
danki un biaha mas na Bucuti ScTara Beach 
Resort, Aruba Tourism Authority y Aruba 
Tourism Product Enhancement Fund cu ta 
sigui sostene e causa y metanan di ‘Stimami 
Sterilisami’ pa resto di e aña aki. Lo keda 
traha cerca cu fundacionnan cu ta registra 
y aproba p’asina frena e problema di cacho 
y pushinan di caya. 

Nos mester ta consciente cu un poblacion 
grandi di pushi y cacho sin cuido di doño 
responsabel ta causa: un peliger cu cacho por 


ataka hende riba caya, un imagen negativo 
pa nos pais, y hopi sufrimento di e cria- 
turanan di hamber y malesa. 

Ademas ta un hecho cruel cu mas di 7000 
cacho y pushi ta perde nan bida tristemente 
den “afmaakhok” tur aña. 

Bucuti &Tara Beach Resort ta sumamente 
contento y agradeci di por a conta cu con- 
fianza un biaha mas di su partnernan pa e 
sosten di e programa ‘Stimami Sterilisami’. 
Ta di admira e trabounan incansabel di tur 
e fundacionnan pa nos comunidad. A la vez 
ta encurasha tur doño di cacho y pushi pa 
sterilisa nan mascota y yuda nos pais yega 
na e solucion di reduci e poblacion di cacho 
y pushi indesea. 



Continuacion di actividad 60 + 


Na Centro 
di Bario 
Playa Pabao 





Mainta 


vvvvw.awemainta.com 


DIRECTIVA di Centro di Bario Playa 
Pabao ta invita miembronan di comicion 60+ 
cu nos actividadnan ta continua. Si, diarason 
13 di september, nos lo ta hunto atrobe pa 
nos prome actividad despues di vakantie. E 
dia ta cuminsa cu un informacion importante 
pa despues miembronan por haci pregunta. 

Tambe tin un charla pa loke ta trata horcan. 
Sr. Bibi Arends ta encarga pa duna e charla 
aki. Miembronan di comision 60+ tin e 


oportindad pa hasi pregunta cu gustosamente 
sr. Arends lo contesta. Despues lo tin opor- 
tunidad pa miembronan conta di nan exper- 
ecia cu horcan. 

No lubida, nos actividad ta cuminsa mainta 
pa 9’or y lo termina merdia pa 12’or. 

Pues nos ta topa diarason na nos Centro. 
Directiva di Centro di Bario Playa Pabao ta 
invita tur 60+ cu ainda no ta miembro pa 
bin inscribi diaranson durante nos actividad. 

Presidente di 
Parlamento a 
celebra cu e 
Bonerianonan 



DEN fin di siman a tuma lugar celebracion di “Dia 
di Boneiro” aki na Aruba. E organisacion Union 
Mutualista Boneriano, dirigi pa Latifa Mercera como 
Presidente tabata e organisador di e celebracion. 

E aña aki a dedica “Dia di Boneiro” na Bernardo 
Statie, Lilia Cristina Martilia-Goeloe y na Roly Sint 
Jago. 

Presidente di Parlamento, drs. Mervin Wyatt-Ras ta- 
bata presenta n’e ocasion special ald, unda el a felicita 
e Presidente p’e evento bon organisa y a probecha 
pa felicita tur esnan cu a ricibi homenahe. “Biba 
Boneiro” el a grita na final di su discurso. 




Sintonisa tur merdia e duo di periodista 
Alexa Werleman y Victor (Toko) Winklaar 
Den Noticia na G-FM 99.9 

Di dialuna pa diabierna 
cu noticia sin miedo 

Partido RAIZ ta señala 

Boramento? Ni pa gas, mucho menos pa gana voto 



“NOS no mester bay leu pa haya contesta 
riba e pregunta si: “Boramento pa gas lo tin 
consecuencianan irevocabel pa nos isla?” 
Mundialmente, mescos cu den nos pro- 
pio Reino Hulandes, organisacionnan ta 
luchando incansablemente contra e explo- 
tacion di nos naturalesa pa saca recursonan 
natural - cu no solamente ta cabando, sino 
cu por wordo reemplasa cu recursonan natu- 
ral cu tin minimo impacto riba nos medio 
ambiente (energia limpi di biento, solo, 
desperdicio). 

Pero e motibo principal pakico 
boramento pa gas (o petro- 
leo?) mester wordo para 
inmediatamente, no ta 
wordo comunica den 
un idioma cu tur 
hende por compro- 
nde p’asina realisa 
e peligernan di e 
accion aki - cu lo 
beneficia un grupi- 
to previligia 
y no e co- 
muni- 


dad cu ta kere cu e tipo di proyectonan aki 
ta bay mehora nan nivel di bida”, partido 
RAIZ ta opina. 

Pa duna un ehempel concreto: E sociedad 
di e Waddengebied na Hulanda, un area 
di naturalesa hopi balioso pa loke ta trata 
ecologia, patrimonio mundial y turismo 
sostenibel, actualmente ta protestando 
fuertemente contra e boramento pa gas den 
e teritorionan aki. Pakico? 

E riesgonan cu boramento pa gas por oca- 
siona t’asina grandi cu nan por ta desastroso 
y irevocabel p’e pais. 

Si Gobierno ta na altura cu bora- 
mento por causa colapso di nos 
fondo, contaminacion y un im- 
pacto enorme riba nos paisahe 
cu nos ta depende di dje pa por 
sobrebibi... Con por ta posibel 
cu e consecuencianan aki no 
ta wordo tuma na serio? 

Peor ainda, nan no ta ni 
wordo menciona, paso- 
bra, kisas, no ta cumbini 
Gobierno pa pueblo cum- 
insa interferi den areglo y 
ganashinan cu ya a wordo 
palabra - anto a costo di 
nos islay nos hendenan. 


ARUBA NO TA 
UN “CASH COW” 
PA CHICA LAGA 
BAY 

Boramento pa gas 
den nos awanan teri- 
torial, habrimento di 
CITGO pa crea em- 
pleo y hisa nivel di 
bida? Antes, no mucho 
tempo atras, por a con- 
vence henter un pueblo 
cu e tipo di plannan aki 
lo enrikese nos pais. 
Awendia, mientras cu e 
pueblo ainda ta warda riba 
e ‘mihor calidad di bida’ 
ey cu ta parce manera e 
ta evaporando poco poco 
for di nos mannan, tin mas 
y mas alternativa cu nos por 
considera. 


Alternativanan cu no tin con- 


secuencia negativo pa cu salud di nos ha- 
bitantenan (gasnan toxico for di refineria), 
cu no ta trece nos paisahe pues nos pilar 
economico di turismo na peliger (riesgonan 
di boramento pa gas), y cu si ta elimina nos 
problemanan di p.e. Parkietenbos y dump- 
nan ilegal por medio di procesamento di 
desperdicio na un forma sostenibel, limpi, 
eficiente (waste-to-energy incinerators) y 
teniendo cuenta cu e bienestar di nos ciu- 
dadanonan na prome lugar. 

E pretexto pa extrae mineralnan for di tera 
como mihor y unico opcion pa prosperidad, 
mester wordo de-mitifica: extrae mineralnan 
for di tera a costo di nos medio ambiente no 
ta necesario mas pa crea prosperidad. 

Nos ta bibando den temponan unda tecno- 
logia ta ofrece oportunidadnan laboral nobo 
y cu mihor perspectiva pa un bon calidad di 
bida a largo plaso - solucion: un economia 
sostenibel. 

E VISION DI RAIZ: ENERGIA 
SOSTENIBEL PA HENTER ARUBA 

Unda tin intencion, tin un caminda (waar 
een wil is, is een weg) e dicho Hulandes 
ta bisa y e realidad no ta dificil manera cu 
gobernantenan kier pone nos ciudadanonan 
kere. 

Si Aruba kier sostene su mes y crea empleo 
den e ramo di energia limpi y sostenibel, 
nos mester dicidi esaki. Mescos cu inves- 
tigacionnan ta wordo haci pa convence nos 
cu boramento di gas t’e mihor alternativa, 
n’e mesun manera nos por exigi investiga- 
cionnan independiente, transparente y sin 
ganashi politico pa duna nos e mihor op- 
cionnan pa nos isla. 

RAIZ ta kere cu nos isla por fungi como un 
“gidsland” (un modelo) pa paisnan grandi, 
unda cu henter nos comunidad por beneficia 
di energia limpi, sostenibel y pagabel. Unda 
cualkier decision cu un Gobierno tuma, 
mester cumpli cu e regulacionnan di nos ley 
di medio ambiente p’asina proteha nos pais 
di cualkier daño irevocabel cu nos no a of 
no por a premira. 

Movimento RAIZ ta un partido nobo cu ta 
representa e mayoria cu ta keto, cu no ta 
pronkia cu bandera, ni sticker, pero cu sigur 
tin un bos pa participa y contribui n’e mihor 
maneho di nos pais. Un voto pa RAIZ ta un 
voto pa e Aruba cu nos tur kier biba riba dje. 

Gisele-Mireille Sint Jago (UPP): 

Aruba mester tuma mas evacuadonan di St. Maarten asap! 



Reunion Sta. Theresita Center 

DIASABRA durante e reunion di e grupo: 
St. Maarteners in Aruba na Sta. Theresita 
Center na San Nicolas, nos por a wak cu e 
comunidad di Aruba ta haci tur cos posibel 
pa yuda e victimanan di horcan Irma. Mi a 
combersa cu sra. Xiomara Jansen cu a splica 
con grave e situacion ta y con e ayudo cu ta 
wordo brinda lo ta bay ta pa tur victima na 
St. Maarten, sin discriminacion. 

Durante e siman aki mester di boluntari- 
onan pa sorteer, dobla y paketa paña na e 
warehouse dilanti di Te Oro school. Please 
duna un man. 

Circunstancianan inhumano 

Ora bo ta realisa bou cua circunstancianan e 
victimanan ta biba awor, bo curason ta ldbra. 
Ta circunstancianan inhumano. Un tata 
di un baby recien naci cu ta desespera y ta 
busca awa y co’i come pa e mama y nan 
baby. Of cu ora un victima logra haya algo di 
come y bebe pa su famia, e ta wordo atraca 
riba caya dor di otro victimanan cu tambe 
ta busca co’i come y bebe. 

E ta hopi tristo y e situacion aki no por dura 
mas largo tampoco. Rib’e rednan social nos 
por lesa cu e mayoria ta di opinion pa tur e 
victimanan wordo evacua. 

Evacua y hiba pa Corsou 

Na nos isla hermana Corsou ya caba e prome 
evacuadonan sin indicacion medico a yega. 
Un tremendo accion cu mi ta spera lo wordo 
sigui pa pais Aruba mas pronto posibel! 

A scoge pa laga esnan cu un paspoort Hu- 
landes bin prome, cual ta comprendibel pa 
motibonan di imigracion, pero, na final lo 


mester brinda ayudo na tur tur victima igual. 
No por laga ningun hende atras. Articulo 
1 di nos Grondwet ta bisa cu tur hende cu 
ta na Hulanda mester haya e mesun trato 
den e mesun situacion, un trato igual, sin 
discriminacion den cuallder forma. 

Esey ta conta pa henter Reino Hulandes. 
Orcan Irma no a discrimina y a afecta un y 
tur na St. Maarten y e otro islanan. Asina 
tambe e ayudo brinda lo mester yega na un 
y tur irespecto si nan ta papia Hulandes, si 
nan tin paspoort Hulandes, si nan ta legal 
of ilegal. 

No por yuda tur hende na e mesun mo- 
mento, pero si mester yuda tur. Despues di 
e evacuacion lo mester busca moda pa solu- 
ciona e problemanan di esnan cu no tabatin 
un estadia legal na e isla(nan). 

Yuda bo prohimo 

Na Aruba nos lo mester percura pa yuda mas 
hende posibel y laga nan bin biba na Aruba. 


No solamente esnan cu tin famia na St. 
Maarten, no solamente ora bo ta decendente 
di St. Maarten, nos tur mester yuda nos 
prohimo. 

Como juffrouw di scol, mi ta spera cu pronto 
nos por yama bon bini na muchanan y studi- 
antenan di St. Maarten pa nan por cuminsa 
biba bou circunstancianan normal y cuminsa 
procesa e trauma aki. Studiantenan den nan 
aña di examen tambe mester haya ayudo 
mas lihe posibel pa nan no cay atras y perde 
henter e aña aki. 

Studiantenan di St. Maarten na Aruba 

Nos tin un grupo di 15 studiantenan di St. 
Maarten (12 registra na Studie financier- 
ing), cu ta studia na EPI. Nan tambe ta pasa 
den un situacion duro pa cu nan famia pero 
tambe nan ta den insiguridad pa cu nan 
finansa. Eynan tambe nos lo mester pone 
atencion. Ya caba algun di nan a cuminsa 
busca un trabou pa nan por yuda nan mes. 

Habri porta di Aruba 

E ‘aftermath’ di orcan Irma lo exigi e miho 
di nos tur como un pueblo. Nos lo mester ta 
un ehempel pa nos yiunan cu nos actuacion 
y no solamente cu palabra. Mi a registra mi 
mes online pa ta un ‘foster family’ pa e vic- 
timanan cu lo bini di St. Maarten, pasobra 
caminda 2 por come, 3 por come. Caminda 
3 por come, 4 por come, etc. 

Awor mi kier haci un suplica na Minister 
Presidente Milce Eman pa tambe habri e 
portanan di pais Aruba pa tur victima di 
horcan Irma na St. Maarten, mientras ta 
wardando pa e miho momento yega cu por 
manda ekiponan y material pa St. Maarten. 
Let’s make Aruba, One Helpful Island! 

BON DIA YEN Dl ALEGRIA 

Skirbi pa: Ruthy "Lady Ruth" Vrieswijk-Bergen 



“SERVICE to humanity is the best work 
of life” ta palabranan cu Lady Ruth a yega di 
tende tempo cu e tambe tabata un miembro 
di Aruba Female Jaycees den añanan ochenta 
nan ey. 

Awor segun por a lesa algun tempo atras, 
ta un solo capitulo tin cu ta cay bao Aruba 
Jaycees. Wel, berdad nos ta biba riba un 
dushi isla turistico y ta bon servicio ta wordo 
duna, sino e turistanan no ta bolbe nos isla 
cada aña atrobe. 

Bo ta mira constantemente potretnan di 
turistanan cu ta cumpli 25 aña of mas 
bishitando nos pida baranca, cu por cierto, 
a bolbe scapa di orcan. Nos pensamentonan 
y oracionnan ta bay pa nos ruman isla St. 
Maarten y e otronan cu si a haya e bishita 
indesea ey di orcan Irma y Jose. Nos ta asina 
bendiciona ainda. 

A/lama Noturolezo tin hopi 
compocion cu nos oki 
bondonon ketoboy. 

Podise pasobra ainda nos tin hopi hende 
humilde y trabahado of simplemente hopi 
creyentenan cu ta resa regularmente y 
gradici bon Dios pa tur cos. 

Nos por kere den nos mesun manera den 
tur e bonnan cu nos tin y ta pero tin biaha 
nos sa faya tambe. Tocante servicio p. e. mi 
a bay informa na Boogaart Assuranties ki 
dia mi reisverzekering ta caduca, anto un 
di e juffrouwnan cashier ta atendebo, ban 
bisa, normal, nada excelente of impactante 
y ora mi a wordo informa debidamente cu e 
seguro di biahe dimi ta caduca na november, 
saliendo cu mi amiga for di nan edificio, e 
juffrouw cu a atendemi ta manera zak su 



cara un tiki abao y ta harimi tra’i mi lomba. 

Despues ta drenta mi pensamento, cu por ta 
e juffrouw ey por tabata un crenchi frustra 
y amarga pa algo den su bida cu e tin cu re- 
acciona riba hendenan otro cu ta briya den 
nan alegria y felicidad. Of? Ahaaaaa! Ta mi 
saludo di feliz trai merdia yen di alegria e 
no por a deal cu ne? 

Nos por menciona un otro caso den fayo 
den servicio optimal, e biaha aki na e banco 
na Hato, ora cu mi a puntra pa euro’s, un 
juffrouw teller eynan a bisami cu e no tin 
euro’s, sin interes di a puntra su coleganan 
teller si nan por tabatin y sin smaak di kier 
a wak e koers exacto pa mi den su computer, 
etc. 

Ach, e no tabata mi dia e dia merdia ey, y mi 
a bisa e juffrouw cu su servicio ta malo, pero 
su hefenan a drecha e asunto pa mi cu nan 
palabranan bunita di disculpa, ora mi a yama 
nan, pasobra ban ta franco, bo acepta un 
servicio malo asina ta un comienso cu podise 
ta normal p’e persona ey sigui haci na pia di 
trabao, y podise e tambe tabata un crenchi 
frustra y/of amarga e dia ey. Ta duro pa ta 
un bon profesional awendia lo ta, pasobra 
tin algun hoben adultonan mondig eyfonan, 
dunando mal servicio asina? Of nan ta traha 
na un lugar sin gusta nan trabao? 

Shonnan, tuma e criticanan aki como algo 
constructivo si boso tambe kier sigui bay 
padilanti den bida, toch? Ta asina dushi pa 
habri bo siman cu un dushi saludo pa ken 
cu bo topa. 

Bisa bon dia, danki, con mi por a yudabo, 
na bo ordo etc. no ta costa nada. 

Y si por, hunto cu un bunita sonrisa! Mi ta 
spera cu esnan cu no por duna un bon servi- 
cio tuma un of otro curso na Enseñansa pa 



empleo p. e. di mas miho manera. 

Terminando Lady Ruth ta felicita “The 
Aruba Black Tie Foundation” cu nan exi- 
toso “Fundraising Gala Event for Scouting 
Aruba” den Renaissance Convention Center. 
E tabata un anochi fabuloso cu dushi cum- 
inda y dushi musica. 

ICi bunita Johnny Scharbaay a toca riba 
piano cu su “dinner serernade”. Y ki dushi a 
los e pianan un crenchi rib’e dushi musica di 
DJ Metropolis! Solo Banda Showy D’licious 
tambe a toca bon, pero mi favorito tabata e 
DJ Metropolis. Mi por tin” sexy sixty” caba, 
pero mi curason ta hopi hoben ainda!!! 
Shonnan, pasa un dushi dia yen di alegria y 
un bon siman!!! 

Cumana #44 
E: royalfuneralhome@hotmail.com 


Tel: 586-4444 / 733-2906 
/593-0857/731-5847 


Den cunucu di yerba berde, dorna cu rosanan, su flor 
predilecto, a bay sosega den braza di Señor, compaña 
pa su mama y tata: Sheshe y Benito Maduro, su casa: 
Cheban Maduro, su rumannan: Ruby Naranjo, 
Hyacinto Maduro, Oncha Everon, Carmen (Sjon Ca) 
Lampe y Carolina (Sjon Li) Maduro 

Nos mama, wela, tanta y cuña stima 



Sra. vda. Maria Theresita 
Maduro-Maduro 

*29-11-1927 - 108-09-2017 
Mihor conoci como: Teye, juftrouw Theresita 
Kende a dedica mas di 40 aña di su bida, 
educando muchanan den enseñansa basico (SKOA) 

Na nomber di su: 

Yiunan: 

Ria Maduro 

Octavio (Bichi) Maduro y Glenda Lalconi 
Casilda (Ada) y Lrancisco Sanchez-Maduro 
Geraldine (Gera) Maduro 

Nieta: 

Carliza y Gregomar Croes-Maduro 

Nietonan: 

Javier Maduro 
Daniel Maduro 

Sobrino- y sobrinanan cu a trate durante su bida: 

Jos Infanzon-Maduro y famia 
Lenny Angela-Naranjo y famia 
Jenny Naranjo y famia 
Rosario Naranjo y famia 
Lranklin Naranjo y famia 

Tanta di respet: 

Annette Lampe-Maduro 

Demas sobrino- y sobrinanan, primo y primanan, 
ihanan y demas famia 

Ta invita pa acto di despedida cu lo tuma lugar na 
Royal Luneral Home diaranson 13 di September di 2’or 
pa 4’or di atardi. Cremacion lo tuma lugar den seno 
familiar. 

Adres pa condolencia: Royal Luneral Home, diamars 
12 di September di 7’or pa 9’or di anochi. 

Enbes di flor of krans lo tin un box disponibel pa 
donacion pa Edmund Harms Loudation. 

Disculpa nos cu si den nos tristeza nos por a lubida 
cualkier famia of conocir. 



Mainta 

tcorfitfJ/Toko 

Td: 583-1400 FaX: 583-1444 



Cumana #44 ^ Tel: 586-4444 / 733-2906 

E: royalfuneralhome@hotmail.com / 593-0857 / 731-5847 


Ki alegria, ora nan a bisa mi: 

"Ban cas di Señor!" 

I awor, ata mi aki para na bo porta Señor. 
Salmo 122 

Cu inmenso tristeza na nos curason nos ta anuncia 
fayecimente inespera di nos 
esposa, mama, suegra , abuela y cuña 



Ethlyn Filomena Isidora 

Curacao * 11-11-1950 
Den Haag f 06- 09-2017 


Na nomber di su 
Esposo: 

Su Yuinan: 


Su nietonan: 
Su swanan: 


Su tio 


Henk Hennep 
t Nadine Hennep 
Omar y Christina Hennep- 
Vega na Hulanda 
t Roderick Hennep 

Esli y Ibrahim Hennep na Hulanda 

Samuel Hennep y 

famia na Hulanda 

Theo Hennep y famia 

t Herman y Jutta Hennep y famia 

Philomena y 

Wilfred Cheng Hennep 

Hypolito Apostel y 
famia na Curacao 


Su amiganan stima: Disainy Kastaneer Birginia, 
Disnarda Kastaneer, Brigida Gijsberta, Mary y 
pastora Ethline Capello Stampery su ruman’nan di 
“Dios cu Nos” na Hulanda 

Tur su tanta y omonan, prima y primanan na 
Curacao, Aruba, America y Hulanda y demas 
famianan Isidora, Clemencia, Hennep, Vega, 

Arteaga, Cheng, Leito , Apostel, Ruiz, Janzen , 
Orman, de Cuba, Hoevertsz, Los , Wal, Clement, 
Rock, Sophia, Mathew, Pieters, Allee, Seymour 
Kier a invita tur su ex-coleganan di scol, su amigo- 
nan y conocirnan y su rumannan den Cristo pa asisti 
na e acto di entiero. 

E restonan mortal lo ta reposa na Royal Luneral 
Home diahuebs 14 di September 2017 for di 14.00 
te 16.00 unda tin oportunidad pa condolencia y 
despues lo nos compaña Ethlyn pa su ultimo lugar di 
sosiego den Santana Catholico na Playa. 

Nos ta ofrece nos mas sincero disculpa si den nos 
tristeza nos por a lubida di menciona nomber di un 
famia, amiga of conocir. 

Nos ta lamenta cu despues di entiero nos lo no por 
ricibi bishita di condolencia na cas. 



Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Gmdicimento / Inyitacjon 


Lamia di Defunto: 



Regina Otilia Croes 

"Ina" 

Ta gradici un y tur pa atencion mustra durante Entiero. 
Gradicimento ta bai specialmente na Dr Cheng y tur 
Verpleegster nan di Piso di ICU. 

Tambe na personal di Ambulance y Eerste hulp. 

Un danki di Curason ta bai pa 
Oficina di su Dokter Britt Croes. 

Kier gradici Sixto Vrolijk y famia pa tur locual ela juda 
nos den nos momento nan dificil. 

Miembro di grupo di Orashon 
carismatico catolico Hesus ta e caminda. 
Randel Croes pa su bunita cancion durante entiero. 
Pastor Jairo pa su bunita predicacion 
durante ceremonial funebre. 

Masha danki na staff y personal 
Aurora Luneral Home pe bunita servicio. 

Ala vez nos kier invita pa 3 Santo Sacrificio di Misa ; 
Diamars 12 September pa 7'or pm - Diahuebs 14 pa 
7'or pm y Diasabra 16 pa 7'or pm na Misa Imaculada 
Conception na Sta.Cruz. 

Den nomber di tur su ruman y sobrino(a)nan danki na 
un y tur pa boso sostene di Curason. 


'puttenal P(<wieJ& (Jnematofuf 

Cumana #44 ^ Tel: 586-4444 / 733-2906 

E: royalfuneralhome@hotmail.com / 593-0857 / 731-5847 


Laga tur locual, cu ta spera mi ta bunita; 

Laga tur locual, cu mi encontra na caminda ta bunita. 
Laga tur locual, cu ta rondonami ta bunita 
Laga tur locual, cu mi laga atrás keda bunita y laga 
esakinan termina den tur bunitesa 

Cu honda pena pero conforme cu boluntad di Dios y 
agradecido pa tur loke e la haci y nifica pa nos, nos 
ta anuncia fayecimento di: 

■ 



Sr. Marcelino G. Dewindt 

*16-01-1943 - 108-09-2017 
Acto di entiero lo wordo anuncia despues. 

“Bou di alanan di Dios mi ta sigur” 

Abo ku ta biba bou di amparo di Altisimo, ta hospedá 
den sombra di Dios Omnipotente, bisa Señor: 

“Mi refugio, mi forti, mi Dios, den kende mi ta 
pone mi konfiansa” 

Salmo 91:1-2 

Cu inmenso tristeza na nos curazon 
pero conforme cu boluntad di Dios 

Nos ta anuncia fayecimento di : 





Vuida Stephanita 
B. Milano - Klepper 

Mihor conoci como mamai of manita 
* 30 oct 1942 + 2 sept 2017 

Defunto casa + Efraim (Fenchi) Milano 
Na nomber di yui stima: 

Gregory Milano y Judith Rojas Garcia 

Nieto y nietanan stima: 

Milangela Mila Milano y Osman Atmaca 
Milangelo Greg Milano y Nishanthi Stein 
Josefina Alvarez 
Giorgino Alvarez 

Ex Suegra: Angeline Wever y Gerton van de Logt 

Rumanan: Señora Vuida + Elizabeth Tromp y famia 

Señora Vuida + Ninita Zievinger y famia 

Dominico y famia 

Angela y famia 

Johannes y Mena y famia 

Tanta Angelica Zievinger ( Lica) 

Omo Marcelo Gomez (Mo Cheche) 

Su mihor amiga y amigo: Buchi y Mena Geerman ( Hulanda) 
Amiganan di cas: Rika, Shirley, Diana, Aurita, Joly, Janine, 
Jachi 

Manera ruman: Ligia Maria y famia 
Corina Feliciana y famia 
Elio Tromp 
Jolanda Boekhoudt 

Manera yui: Elmira Winterdaal y famia 
Gwendeline Geerman y famia 
Gisela Arends y famia 

Tanta y Omonan, Comer y compernan, Primo y primanan, 
Subrinay subrinonan, Swaycuñanan, Ihanan, su bon 
bisiñanan y demas famia y conocirnan. 

Famianan: Milano, Klepper, Zievinger, Tromp, Jacobs, La 
Rosa, Winterdaal, Maduro, Peterson, Maduro, Harkelijn, 
Wever, Rojas - Garcia, Arends, Gomez, Harms, Carolina, 
Montero, Alvarez, Stein, Fingal, Geerman, Henriquez, 
Loefstok, Boekhoudt, Lo-fo- Sang, Solognier, Angelo- 
Restrepo, Vrolijk, Franken, Guzman, Cornelio, Ras, Martis, 
Hoek, Sanchez. 

Na bida Mama di kibaima (softball team) 

Nos disculpa si den nos tristeza y dolor nos por a keda sin 
menciona un of otro famia. 

Ta invita pa acto di entiero cual lo tuma lugar diaranzon 13 di 
September 2017, for di 2' or y 4'or di atardi na Aurora Funeral 
Home. 

Oportunidad pa duna condolencia di "Mamai" 

lo ta dialuna 11 y diamars 12 di september for di 7' or pa 9 or 

di anochi na cas Dividivistraat 1. 


THE LORD is my shepherd; I shall not want. He maketh 
me to lie down in green pastures; 
he leadeth me beside the still waters. He restoreth my 
soul; He leadeth me in the path of 
Righteousness for his name’s sake. Psalm 23 

Cu inmenso tristeza na nos curazon pero conforme cu 
boluntad di Dios nos ta anuncia feyecimento di 


Sra. vda Olive 
Vrolijk-Ferguson 

Mihor conoci como “Olivia” 
"04-12-1936 t07-09-2017 

viuda di Calixtol Vrolijk 


Na nomberdisu: 

Rumanan: Hermione St. Bernard y 

famia na Greneda 
Donald O. Ferguson y 
famia na Inglatera 


“Señor ta mi wardador, mi n’ tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe hañaforsa”. 

Salmo: 23 

Cu hopi tristesa na nos curason, 
nos ta participa fayecimento di nos ser stima: 



Crispiano Thiel 

miho conoci como “Crismo” 
"26-09-1947 +09-09-2017 



Yuinan: Carlos D. Vrolijk y famia na Hulanda 

Wendy y Ray Joseph 
Armando Vrolijk y famia na Hulanda 
Alicia Vrolijk 
Ricardo Vrolijk 
Cathy Odor y famia 
Juancito Vrolijk y famia na Merca 
Alex Vrolijk y famia na Hulanda 

Nietonan: Roseanne Vrolijk 

Shawn William Gomes 
Mick Vrolijk 
Conner Vrolijk 
Jairo Vrolijk 

Jonathan Odor y famia 
Francis Odor y famia 
Suhaila Velthorst Odor y famia 

Cuña: Sara Vrolijk y famia 

Irma y Juan Vrolijk 
Annie Vrolijky famia 

Comer: Agatha Felepa Maduro y famia 

Sobrino y Sobrinanan: Jacobo Croes 

Veronica Croes vy famia 

Elizabeth Croes y famia 

Maria Filomena Odor y famia 

Nilo Vrolijky famia 

Len Ferguson y 

famia na Greneda y Trinidad 

Kevin St. Bernard y 

famia na Greneda 

Linda St. Bernard na Inglatera 

Ayudante di cas: Rebeca Rivas 


Amigonan di cas, bisinja, conocirnan y demas 
famianan: Vrolijk, Joseph, Ferguson, Odor, Croes, 
Jarzagaray, Oduber, Kelly, Britton, Maduro, Fingal, 
Koolman, Hek, Gomes. 

Ta invita tur amigo, bisinja y conocirnan pa asisti na e 
acto di condolencia y cremacion, cual lo tuma lugar 
Diahuebs 14 di September 2017, na Aurora Funeral 
Home di 2’or pa 4’or di atardi, 

Nos disculpa si den nos tristeza por a lubida un of otro 
familiary Amistad. 


Na nomber di su compañera: 
Guillermina “Mimi” Croes 

Rumannan: 

Vdo Juan Thiel 

Vicente “Bibi” y Victoria Thiel-Dirks 

Gregorio “Coco” y Vera Thiel-Croes 

Ramon Thiel 

Lorenzo “Denchi” Thiel 

Luis “Lulu” Thiel 

Norma Thiel 

Edna Thiel 

Marjorie y Erwin Croes-Thiel 

Swa: Vdo. Juan Jarzagaray 

Sobrino- y sobrinanan: 

Elvia, Roli y Mechi 
Frido, Mildred y Ivo 
Maybelline 
Chelito y Jullisca 
Gregory y Aldrich 
Jaldhyr y Josanne 
Zulaika y Joanne 


Rumannan di Mimi: 

Filomena y Epifanio Tromp y famia 
Louis y Odette Croes y famia 

Amigo di cas: 

Danilo Vrolijk 

Primo- y primanan, comer- y compernan, amigo- y 
amiganan, ihanan, ex-integrantenan y integrantenan di 
Mariachi Perla, Mariachi Aruba, Mariachi Guadarincana, 
Mariachi Lirios del Campo, Coro mixto di Paradera, 

Coro Carismatico Paradera y demas famia: Thiel, 

Croes, Jarzagaray, Geerman, Dirks, de Freitas, Tromp, 
Solognier, Irausquin, Trimon, Cordero, Fingal y Maduro. 

Ta invita pa asisti na acto di condolencia y entiero lo 
tuma lugar Diaranson 13 di September 2017 for di 9 or 
-11 or di mainta na Aurora Funeral Home, Despues pa 
Santana Catolico na Paradera 

En bes di flor of krans preferibel haci un donacion na 
Pasadia Briyo di Solo, 

Si en caso nos por a lubida un of otro famia nos ta pidi 
nos disculpa. 

Servicio pa 
Comunidad 


Al' Mainta 


Emergencia 


Brandweer.911 

Polis.100 

Polis Oranjestad.102 

Polis San Nicolas.104 

Polis Santa Cruz.105 

Polis Shaba.107 

Polis Tipline.11141 

Ambulance San Nicolas. 584-5050 

Ambulance Sasaki. 582-5573 

Ambulance Wayaca. 582-1234 

Hospital. 527-4000 

Centro Medico San Nicolas . 524-8833 
SVB (AO-Ziekmelding). 527-2782 


Botica na Warda 


Pabou di Brug: 

Maria 

Pariba di Brug: 

Aloe 


Dokter na Warda 


Pabou di Brug: 
Pariba di Brug: 


Servicionan 


ELMAR Storingdienst. 523-7147 

SETAR Storingdienst.117 

Digicel.145 

WEB Storingdienst. 525-4600 

Reina Beatrix Int’l Airport. 524-2424 

Serlimar. 584-5080 

Arugas. 585-1198 

Guarda Costa.913 


Funeraria 


AD Patres. 584-2299 

Aurora. 588-6699 

The Olive Tree. 582-0000 


Fundacion 


Rode Kruis Aruba. 582-2219 

FADA. 583-2999 

Fundacion Respeta Mi. 582-4433 

Fundacion Guia Mi. 587-1677 

Muhe den Dificultad. 583-5400 

Telefon pa Hubentud.131 

Centro Kibrahacha. 588-3131 

Stichting Bloedbank. 587-0002 

Mary Joan Foundation. 588-9999 

Koningin Wilhemina Fonds ... 582-0412 
Fundacion Pa Nos Muchanan.. 583-4247 


Cas Editorial 


nu: 

* Media 

lñrnivi 

The Media Group 

Margñetstraat #3 
Oranjestad, Aruba 
Tel: 583-1400 Fax: 583-1444 

Orario di Oficina 

Dialuna - Diabierna 

8am - 5pm 

Cuenta di Banco 

CMB #22982600 


E-mail 


Redaccion: noticia@awemainta.com 
Aviso: aviso@awemainta.com 

Subscribi na: notica@awemainta.com 


Director 


Victor “Toko” Winklaar 
Victor R. Winklaar 


Entrada hudicial cu detenci on 





o CJ 

Oranjestad,Aruba 

Fax: 588-6698 
Cel : 593-0857/560-1403 


Gmdidmento 



Anna Maria Tromp 

Pa medio di esaki nos kier a gradici dokter. di cas Dr. 
Essendaal, e dokternan y asistentenan di SEH, Dr. 
Haime y e asistentenan di kamber di operashon, 
dokternan y assistentenan di piso 2 snijdend na HOH, 
pastor Carlos Perdomo pa su orashon, 

Aurora Funeral Home pa nan tremendo servicio, 
Max Hassell pa su bunita canticanan, Pastor Santiago 
di Misa Sta. Anna pa su mensahe, tur famia y 
bisiña cu a stima Ija te na ultimo momento, 
especialmente Nora (Tantan) Tromp y Lourdes Akkari 
kendenan semper tawata cla pa yuda, y tur cu a asisti 
na entiero di nos tanta stima Anna Maria Tromp. 


9» 

Gradidmento / Invitacion 

Famia Bislip kier a gradici tur hende cu a compaña nos 
den e momentonan dificil y entiero di nos difunto stima 



Ignacio Bislip 


Un gradicimento tambe ta bai na Dr. Ramautar, Centro 
Diabetico Imsan, Dr. Hoogendam, Dr. Garcia, Dr. 
Petronilia, Dr. Peterson, Centro di Dialyse Imsan, 
Ambulance, Dr. Horacio Oduber Hospital Eerste Hulp y 
Intensive Care. 

Alavez nos kier a invita tur famia y conocir pa 
3 Santo Sacrificio di Misa na Misa Cristo Rey 
na Brazil cu lo tuma lugar: 

Diamars 12 di September 2017 pa 7’or di anochi 
Diahuebs 14 di September 2017 pa 7’or di anochi 
Diasabra 16 di September 2017 pa 7’or di anochi 

Bo(so) presencia lo ta altamente aprecia 


WILLEM STAD - Dialuna 11 di september 2017, 
alrededor di 6’or di mainta, personal di Division di 
Crimen Organisa a tene un entrada hudicial na un 
adres na Rooi Santo. E entrada hudicial ta den cuadro 
di un investigacion penal cu ta andando relaciona cu 
e Ley di Opio. Durante di e investigacion na e adres 
menciona, a haya y confisca un telefon celular cu ta 
di importancia p’e investigacion. Na e sitio, Polis 
a detene e homber G.A.A. 46 aña di edad, naci na 
Corsou. A presenta e sospechoso dilanti un Fiscal 
Auxiliar cu a ordena su encarcelamento pendiente di 
mas investigacion. 


Detencion relacioná 
cu maltrato 


WILLEMSTAD - Diasabra 9 di séptémber 2017, alred- 
edor di 23.33 or, Central di Polis a dirigi un unidad policial 
na entrada di un stadion riba Pater Eeuwensweg pa un caso 
di maltrato. For di un investigacion preliminar cu Polis a 
haci n’e sitio a resultá cu dos hómber tabatin un discusion 
cu otro. Na momento cu e hómber victima tabata bay 
sali for di e stadion, e hómber sospechoso E.J.H. naci na 
Córsou di 37 aña di edad, a maltratá e victima. 
Diadomingo 10 di séptémber 2017 alrededor di 00.10 or 
di madruga e sospechoso a keda deteni na Warda di Polis 
Otrobanda. A presentá e sospechoso dilanti di un Fiscal 
auxiliar kende a ordená su encarcelamento pendiente di 
mas investigacion. 





çgfimeral Q^Seme 


qQ 


Cumana 76 
Oranjestad,Aruba 
Tel: 588-6699 
Fax: 588-6698 
Cel : 593-0857/560-1403 


Laga tur locual, cu ta spera mi ta bunita; 

Laga tur locual, cu mi encontra na caminda ta bunita. 
Laga tur locual, cu ta rondonami ta bunita 
Laga tur locual, cu mi laga atrás keda bunita y laga 
esakinan termina den tur bunitesa 


Cu honda pena pero conforme cu boluntad di Dios y 
agradecido pa tur loke e la haci y nifica pa nos, nos ta 
anuncia fayecimento inesperadamente di nos ruman, 
omo, swa, sobrino y primo stima: 



Richard Albert Dirksz 

Mihor conoci como: “Shati” 

*15-01 -1969 - 109-09-2017 

Acto di entiero lo wordo anuncia despues. 

Despues di a yega diadomingo... 

Rey Willem Alexander a reuni 
caba cu organonan di calamidad 



WILLEMSTAD - Gobernador di Corsou 
sra. Lucille George-Wout y Promé Minister 
Eugene Rhuggenaath a ricibi e delegacion for di 
Hulanda, consistiendo entre otro di Rey Willem 
Alexander van Oranje, Minister Ronald Plasterk 
di Asunto Interno di Hulanda (BZK) y tambe 
Secretario Generaal van Zwol diadomingo mér- 
dia na Hato. 

Despues di yegada a bishitá Meteologische 
Dienst Curaçao pa un briefing di ultimo ora di 
e parti di tempo. 

Tambe a sinta hunto cu Minister-President Eu- 
gene Rhuggenaath den su funcion como Presi- 
dente di e organo cu ta coordiná e trabounan 
di yudansa den calamidad. 

Rey Willem-Alexander y e delegacion a keda 
impresioná cu e cantidad di preparacionnan cu 
Córsou a haci. 

E organonan di calamidad y Gobiérno di Cór- 
sou a indicá cu nos ta cla pa yuda den diferente 
forma a base di e experticio y experencia cu nos 
tin. Córsou tin laso estrecho cu Sint Maarten y 
tin hopi yiu di Córsou na Sint Maarten. 
Despues di e bishita na Meteo, a sigui pa base di 
Marine na Parera caminda e delegacion a haña 
un briefing di e trabounan cu Marina Real a 
ehercé e ultimo dianan ald, promé y despues di 
Irma. Defensa a splica di e desaroyonan pa cu 
e cantidad di militar cu ya a transportá y ta na 
Sint Maarten pa duna asistencia humanitario 
y tambe mantené orden publico cu ta for di 
control. 

Tambe a duna un bista con ta bayendo cu trans- 
porte di combustibel manera cuminda y awa. 
Ayera Marina Real a sigui cu e evacuacion di 
personanan for di Sint Maarten a base di pref- 
erencia na personanan cu tin necesidad urgente. 
E ultimo bishita di e delegacion tabata na Hos- 
pital Sint Elisabeth pa papia cu personanan 
cu a ser trasladá na Córsou pa ricibi cuido di 
emergencia. 

Aki tambe Gerencia di Hospital y e personal cu 
ta duna cuido a duna splicacion amplio di nan 
trabou pa duna e atencion necesario. 


A operá e promé paciénte di 
wowo di St. Maarten caba 


WILLEMSTAD - Na tur SEHOS a 
haña 12 paciénte di Sint Maarten entre 
nan un señora kende a duna lus y un 
persona cu a haña gólpi na wowo y cu 
dr. Stephan Palm a operá urgentemente 
diabierne anochi mes. 

Riba peticion di Sint Maarten a manda 20 


unid di sanger y nan a ricibi 12 paciénte 
den SEHOS. Lider Medico Izzy Gersten- 
bluth a biaha pa Sint Maarten ayera tardi 
pa duna asistencia. 

Crus Córá su Operacional Manager di 
Córsou ta na Sint Maarten caba. 
Diadomingo atardi un grupo di Cruz Córá 


Córsou cu por duna cuido a sali pa Sint 
Maarten. Nan enfoke ta riba hende grandi, 
hendenan cu limitacion y otronan cu tin 
necesidad agudo. 

Crus Córá tambe ta canalisá pa awa, cum- 
inda y otro productonan cu ciudadano y 
companianan ta colectá yega Sint Maarten 
mas pronto cu ta posibel. 

Gobiérno y e team di organisacionnan 
ta purba comunicá mas tanto posibel cu 
yiunan di Córsou na Sint Maarten na tur 
sorto di manera. 

WILLEMSTAD - Kompania di Tou a asisti Ministerio di Defensa y e Organ- 
Kórsou (KTK) y Koole Mammoet Salvage isacion di Maneho di Calamidad poniendo 


SVB no a haci nada robes... 

Tata di mucha cu tumor a pérdé 


WILLEM STAD - Recientemente Corte 
di Promé Instancia a dicta veredicto den e 
caso caminda tata di un mucha homber di 
12 aña a demandá SVB, pasobra e mester 
a bay Hulanda cu e mucha pa tratamento. 
Promé biaha SVB a cubri tur gasto, pero di 
dos biaha no a cubri e gastonan, pasobra no 
tabata pa tratamento sino pa haci un caso 
experimental. 

Y como organisacion di seguro social, SVB 
no tin obligacion di paga pa tratamento 
experimental. 

Mientrastanto tata di e mucha ta biba na 
Amsterdam caminda el a sigurá e yiu y ca- 
minda nan ta ehecutando un tratamento 
experimental pa eliminá e tumor den su 
cabez. 

E tata a demandá SVB dia 16 di decémber 
2015, pasobra e ta haña cu dókter di SVB 
no a contestá su peticion na tempo pa SVB 
paga pe tratamento experimental. 

Como tal e tata ta considerá cu S VB a afectá 
calidad di bida di su yiu y a rék e contesta te 
afectá derecho di su yiu pa cura di e tumor. 
Segun e tata, SVB tabatin obligacion pa 
paga pe tratamento experimental y pa SVB 
paga e gastonan cu el a haci. 

SVB a nenga, pasobra tratamento experi- 
mental no ta riba nan lista di enfermedad 
pa cual nan ta paga. 

Na februari 2014 dokternan a constatá un 


tumor den cabez di e yiu y e neurólogo a 
pidi SVB pa manda e yiu Hulanda. 

SVB a bay di acuerdo y e homber a biaha 
februari 2014 cu su yiu pa Hulanda caminda 
dokternan na Centro Medico Universitario 
Groningen a constatá cu e yiu tin un tumor 
maligno. 

Despues di tratamento, e homber a retorná 
Corsou cu su yiu, pero na juli 2014 e homber 
a bolbe bay Hulanda caminda specialistanan 
a mandé Centro Medico di Vrije Universit- 
eit pa studia e tumor. 

Riba esaki dr. Braam a manda un mensahe 
p’e homber via e representante di SVB na 
Hulanda caminda a informé cu SVB no ta 
paga pa tratamentonan experimental bin pe 
gastonan di biahe y estadia. 

E homber a pone presion riba SVB via 
varios instancia, pero un tratamento asina 
no ta tarea di SVB y e homber a barca bay 
Hulanda cu su yiu. 

Unabes cu el a registrá na Hulanda, el a 
sigurá e yiu y por a pidi pa duné tratamento 
experimental. 

CARTA ONBESCHOFT 

Bibando na Hulanda tata di e mucha a con- 
tratá un abogado cu a manda bisa SVB cu 
nan a faya di duna e mucha cuido cu e tin 
derecho riba dje via seguro basico di Corsou. 
E abogado a culpa SVB di a cometé mentira 
flagrante cu nan tabata den combersacion cu 


espacio disponibel riba e barco di tou Orca 
VI y e lancha H283 pa por hiba material 
articulonan di ayudo pa St. Maarten. 

Esaki den combinacion cu un trabou cu 
mester a keda realisá na Isla‘riba for di si- 
man pasá, pero dor di menasa di orcan Irma 
a keda posponé. 

Diabiérné atardi ultimo a carga Orca VI cu 
diferente articulo manera bóter di awa y 
remedi pa hiba St. Maarten. 

Tambe a carga machin y ekiponan grandi 
y pisa pa haci trabounan di buskeda, hala- 
mento di cosnan grandi y limpiesa. 
Diasabra mérdia pa banda di 12or, Kapitan 
Rijnschot di KTK cu su tripulacion, a sali 
for di nos haf di St. Annabaai riba Orca 
VI rumbo pa St. Maarten, caminda lo dura 
aproximadamente 4 dia riba laman p’e yega 
su destinacion, pasando prome via di St. 
Eustatius. 


caso contra SVB 

e dokternan universitario, pero SVB a actua 
di forma iresponsabel cu salud di su yiu. 

E cos ta mas grave ainda unabes cu ta trata 
di un asunto serio y urgente kende su futuro 
bida ta dependé di e tratamento cu nan a 
pidi. 

Na lugar di a informá e famia rapidamente 
cu si nan ta yuda of laga, a laga e famia lu- 
nanan largo den inseguridad. 

SVB a refutá e acusacion energicamente 
mustrando cu nan a contestá tur carta na 
tempo y corectamente. 

Sinembargo SVB por manda un hende bay 
dólcter den estranheria ora e no por haña 
tratamento adecuado na Corsou. 

Pa manda un hende otro pais, e decreto ta 
bisa cu ta solamente si e tratamento no ta 
posibel na Corsou y su biaha ta contribui 
grandemente na su recuperacion. 

Si den e caso aki e dokternan kier a haci 
experimento riba e mucha cu un sistema cu 
siencia no a tést y aprobá ainda, SVB no tin 
obligacion di paga esakinan. 

Ta resultá cu na Hulanda ta tres mucha sin e 
tipo di tumornan aki, pero e abogado no por 
proba cu ta ‘proefkonijn’ e mucha lo bira. 
Den fase final di e caso Huez a dicidi cu SVB 
ningun momento so a faya den tratamento 
di e caso y cu nan a actua cabalmente cu 
léter di e ley di manda paciénte pa exterior 
pa sea cual sea e enfermedad. Tata di e mu- 
cha mester paga gastonan di e caso. 

Ralph Palm ta reafirmá enfaticamente: 

ENNIA lo cumpli cabalmente cu tur nan comprom isonan 



WILLEMSTAD - Pa contrarestá tur 
e informacion y rumornan cu a bin ta 
circulá ultimo simannan y cu a originá 
principalmente den e corant Hulandes Het 
Financieele Dagblad y algun otro medio di 
comunicacion digital na Hulanda, siman 
pasa, kende te awor a haci caso omiso di 
e comentarionan, Ralph Palm como Presi- 
dente di Hunta Directiva di ENNIA Caribe 
Holding NV a habri buki pa rectificá un 
tema cu algun politico local a cue tene duro. 

En realidad el a papia riba varios tema du- 
rante un entrevista na Radio Direct y tabata 
particularmente positivo cu el a ratificá na 


tur cliente di ENNIA na Sint Maarten cu 
ENNIA lo cumpli cabalmente cu nan claim. 
ENNIA no a papia cu tur hende ainda, paso- 
bra no por tabatin contacto y circunstancia 
no ta pérmiti pa bay den tur detaye, pasobra 
ta un situacion hopi teribel ta reina na Sint 
Maarten. 

ENNIA ta sigura hopi hende na Sint 
Maarten, pero e golpi financiero no ta di e 
tanto, pasobra tin gran parti di nan pakete 
re-asegurá mescos cu tur otro compania di 
seguro y ya nan tabatin contacto cu e re- 
aseguradornan te cu nan a manda voorschot 
caba riba e daño. 


E ehecutivo a refutá categoricamente cu 
ENNIA no tin re-asegurador y e ta spera 
cu nan a scucha siman pasa pa tende loke 
el a bisa pasobra ENNIA lo cumpli cu su 
obligacionnan y ta p’esey nan lema ta “Feel 
Secure”. 

Ya promé claim a drenta caba serca e com- 
pania y ENNIA ta mandando hende Sint 
Maarten. 

PAGO DI PENSIOEN TA 
GARANTISA 

Un otro punto cu Ralph Palm a aclará ta cu 
supuestamente ENNIA no por paga pen- 
sioen na su pensionadonan. 

A1 respecto el a splica cu p.e. na Bonaire tin 
un fondo di pensioen di Gobierno Hulandes 
cu a baha e pensioennan pa hendenan cu ta 
biba na Bonaire. 

E clientenan di ENNIA ta cobra tur luna sin 
descuento siendo cu e Fondo di Pensioen di 
Gobierno di BES a rebahá nan pensioen cu 
2% ora nan a fórsa un compania basta grandi 
pa pasa nan pensioen p’esun di Gobierno y 
awor miembronan ta cobra 2% menos. 
ENNIA tin 2500 pensionado den nan pakete 
y nan tin mas pensionado cu ta cobra cu tin 
hende cu ta traha na Bonaire. 

Pa Ralph Palm, esey t’e prueba cu ENNIA 
ta sigi cumpli. Y si tabatin problema ENNIA 
lo a stóp di paga pensioen masha dia caba 
loke definitivamente no te caso ni awor ni 
den futuro pasobra ENNIA por cumpli cu 
su obligacionnan. 


Nobena na honor di "E Señora di tur Pueblo" 

Prome dia di nobena 
ta diamars 12 di 
september 2017 


ta bay Sta. Cruz pabou di misa pa 5.30 pa busca Pader Canisius y 
Philip y tur esnan cu ta interesa cu bay cu bus pa Grot di Lourdes. 
Ta sali na ora pa yega na Grot di Lourdes unda tin Adoracion y 
resa Rosario na honor di intencionnan menciona. Cu respet y cu 
amor nos ta resa pa tur pueblo. 

Pa diaranson na Rooi Kochi por trece stul of un banki chikito. 
Ban adora Santisimo Sacramento y resa e Santo Rosario hunto. 


COMISION di Señora di tur pueblo” y Pader Caninsius y ta 
invita e pueblo di Aruba pa un nobena na honor di 'E Señora di 
tur Pueblo' cu lo tuma lugar den naturalesa. Tin adoracion di 
Santisimo Sacramento y resamento di e Santo Rosario (duracion 
lo ta mas of menos 1 ora). 

Bus tabusca fielnan pa 5:15am na Kapel di Tanki Lender. Despues 


Fecha 

Ora 


Diamars, 12-09-2017 

6:00 

a.m. 

Diaranson, 13-09-2017 

6:00 

a.m. 

Diahuebs, 14-09-2017 

6:00 

a.m. 

Diabierna, 15-09-2017 

6:00 

a.m. 

Diasabra, 16-09-2017 

9:00 

a.m. 

Diadomingo, 17-09-2017 

6:00 

a.m. 

Dialuna, 18-09-2017 

6:00 

a.m. 

Diamars, 19-09-2017 

6:00 

a.m. 

Diaranson, 20-09-2017 

6:00 

a.m. 


Lugar 

Grot di Lourdes na San Nicolas 

Rooi Kochi (Sero di Bahia, ta reuni na Jara) 

Parke Nacional Arikok (na entrada) 

Casibari (den e hoffi) 

Aruba Nautical Club (na Spaans Lagoen) 
Hudishibana (Faro na California) 
Bushiribana (p'abou di Boca Mahos) 

Kapel di Alto Vista 

Hooiberg (na pia di e trapi) 

Topaz a celebra den grandi 
yegada di luz di caya 



DIABIERNA anochi tabatin un ber- 
dadero fiesta na Topaz (Noord) dilanti 
percela 51, unda cu despues di mas cu 18 
aña di existencia di e bario, a pone e prome 
luz di caya. Esaki a sosode den presencia di 
Prome Minister Milce Eman y su colega di 
Infrastructura Benny Sevinger. 

Habitantenan tabata super contento cu luz 
a yega nan bario y tabatin masha palabra di 
elogio p’e programa Luz den Bario, inicia- 
tiva di Prome Minister Eman, y cual ta un 
necesidad di rico y pober, ya cu e ta duna 
cada ciudadano e sentido di seguridad. 

Louis Robles tabata e prome persona cu a 
bin biba den Caya Topaz cu su famia. E mes 
a tuma e iniciativa pa pone un luz grandi 
dilanti su cas. Nan tambe a haya caminda 
asfalta cu ldinkers pa cual e ta masha agra- 
decido. 

“Gobierno di AVP a haci hopi pa barionan. 
Nos no por come ldinkers, pero si e ta haci 
nos becindario bunita. E ta un bon trabou 
cu AVP a haci. 

E luz a tarda pa yega, pero awor cu e tey nos 
ta hopi contento. Nos a yega di haci dife- 
rente peticion na sra. Lopez Tromp ora cu e 
tabata Minister, pero nunca el a haci nada. 
Ora cu Mike a drenta Gobierno, un 4 aña 
pasa nos a dicidi di haci peticion y awor el a 
bira realidad. No solamente pa nos, pero pa 
tur e barionan cu ta haya luz e ta un alivio 
grandi,”e habitante hopi contento a expresa. 


Pa su yiu muher Monica, e yegada di luz ta 
motibo pa saca speaker pafo y pone musica 
pa celebra. 

“Ta hopi aña e bario a biba sin luz. Di nos 
mes nos a pone un luz pafo, pero awor esald 
no ta necesario mas. E tabata fastioso y bo 
ta sintibo tog un poco insigur. 

Aunke cu nos tin camera, hopi biaha bo 
no ta mira e hendenan bon, pasobra ta un 
luz so nos tin. Pero p’e muchanan di bario 
tambe e ta bon. 

E caya aki ta basta sigur pa trafico y nan por 
core nan bicicleta anochi tambe awor of nos 
por sinta pafo den cura tambe. 

E ta un sentimento hopi great. Esaki ta algo 
cu nos lder a bisa masha danld na Prome 
Minister Mike Eman y su Gabinete.” 

A toca honor na Louis Robles pa subi den e 
cabina pa sende e prome luz di Caya Topaz 
bou aplauso di habitante- y invitadonan. 
Prome Minister Eman tabatin un sonrisa 
grandi riba su cara, sintiendo e felicidad 
grandi serca e habitantenan. 

“Mi ta contento di mira tanto hende feliz. 
E ta un deber di nos, y poco-poco tur e bari- 
onan di Aruba lo haya nan iluminacion,” 
Eman a expresa. 

Segun por a compronde for di coordinador 
di e programa aki sra. Ruth Tromp - Schoop 
a cambia tur e luznan di caya convencional 
pa LED caba y awor ta bay concentra pa 
instala puntonan di iluminacion den e bari- 



onan cu ta biba den scuridad. 


Mas cu 12 mil luz LED a wordo programa 
pa keda instala den 2017 y e schedule aki 
ta canando bon pa cual Gabinete Mike 
Eman II ta contento di por a cumpli cu otro 
proyecto mas pa pueblo di Aruba. 

Kiwanis Club of 
Aruba a instala 
miembronan y entrega 
reconocemento special 

DURANTE e luna di au- 
gustus Kiwanis Club of Aruba 
a instala cuater miembro, cu 
a ricibi un caluroso bon bini, 
cerca e miembronan di e club. 
E prome dos miembronan cu 
a instala durante un cena na 
White Modern Cuisine tabata; 
Nathalie Maduro y Ingmar 
Ramharakh. 

Nathalie ta e actual Directora 
di Departamento di Agricul- 
tura, Cria y Pesca pa Gobierno 
di Aruba, conoci como Santa 
Rosa. 

Sinembargo su carera mes a 
inicia na Direccion di Tur- 
ismo, unda el a fungi den 
diferente posicion, tanto na 
Aruba como na Merca. Su 
meta ta pa contribui cu su es- 
fuerso y experticio, mediante e 
proyectonan inovativo, funda 
pa Kiwanis Club of Aruba, 
pa conscientisa y stimula nos 
muchanan. 

Ingmar ta eherce e funcion 
di Kwaliteitsfunctionaris na 
LABHOD (FSLMA) situa na 
Dr. Horacio Oduber. E labo- 
ratorio ta consisti di 3 depar- 
tamento y Ingmar su tarea ta, 
pa guia tur tres den implemen- 
tacion di e sistema di calidad, 
p’asina e departamentonan 
menciona ta acredita. 

Un miembro di Kiwanis Club 
of Aruba, cu ta su amigo di in- 
fancia, a acerk’e pa forma parti 
di e famia di Kiwanis. E1 a keda 
impresiona cu e proyectonan 
cu enfoke rib’e muchanan y 
ademas e ta lcere den duna 
bek na comunidad, unabes 
formando parti di Kiwanis. 

Como e sponsor di Nathalie 
tabata Indra Anthony-Pereira 
conhuntamente cu Aurora Di- 
jlchoff, cu ta e presidente actual 
di Kiwanis Club of Aruba. Pa 
e instalacion di Ingmar tabata 
su amigo di infancia, Gianto- 
nio Muller conhuntamente cu 
Indra Anthony-Pereira. 

E ceremonia di instalacion ta- 
bata dirigi pa Bob Spellen,Vice 
Governor Designate di Eastern 
Canada and the Caribbean 
District di Kiwanis Interna- 


tional. 

Durante e anochi aki tabatin 
un reconocemento special 
entrega na Ethan Muller, cu a 
haci un trabou impresionante 
como Lieutenant Governor 
di Division 4 di Caribbean 
Atlantic District di Key Club 
International. Ethan a bira e 
ganador di e prestigioso Rob- 
ert F Lucas Award, cu el a ricibi 
na International Convention 
di Key Club na San Antonio, 
Texas. 

E siguiente dos miembronan 
cu a keda instala durante 
un reunion di e club tabata; 
Marise Nicolaas-Maduro y 
Jesseline Berg. Ambos tabata 
forma parti caba di e famia di 
Kiwanis Club of Aruba. Jes- 
seline tabata miembro activo 
durante 6 aña di Key Club 
Colegio Arubano, unda el a 
fungi como director social y 
tambe Lieutenant Governor. 

Marise durante e tempo cu e 
tabata miembro di e club, el a 
traha den diferente proyecto, 
pero debi na su estudio y tra- 
bou, a yega un momento cu 
e mester a retira. Awor cu e 
ta cla cu e etapa aki, el a join 
bek e famia di Kiwanis. Marise 
despues di a traha 15 aña cu 
SKOA, lo sigui su carera den 
enseñansa na IPA desde 1 di 
november proximo. 

Como e sponsornan di tanto 
Jesseline Berg y Marise Nico- 
laas-Maduro tabata Aurora 
Dijldboff y Bob Spellen y nan 
a ricibi e boton di Kiwanis for 
di Giantonio Muller, kende 
desde 1 di october 2017 ta e 
Lieutenant Governor di Divi- 
sion 26 di Eastern Canada 
and the Caribbean District di 
Kiwanis International. 

IGwanis Club of Aruba ta un 
club cu su miembronan ta hopi 
dedica y activo, trahando pri- 
mordialmente na bienestar di 
nos muchanan y otro proyecto 
na beneficio di nos comuni- 
dad. 

Rocco G. Tjon, MBA di MEP: 

Decadencia Social 



cu criminalidad a au- 
menta no ta un topico di 
debate of discusion mas. 
E ta e preocupacion mas 
grandi di e ciudadano. 
Durante tur bishita di cas 
esaki ta wordo vocifera 
tambe. Estadisticanan 
tambe ta prueba esaki, 
cu un aumento di esnan 
hoben cera na KIA. 

Nos energia mester wor- 
do uza pa trece solu- 
cionnan padilanti, y 
ehecuta e plannan 
tambe. Pero pa 
trece cambio y 
ehecuta plannan 
cu ta bay alivia e 
dolor di pueblo, 
mester acepta si 
cu tin un prob- 
1 e m a 


punten” defini y conoci 
pa tur hende, departa- 
mento y organisacionnan. 
Asina aki mayornan, do- 
cente, profesionalnan di 
tur departamento por 
laga registra tur informa- 
cion central. Asina aki ta 
garantisa cu ayudo y guia 
ta yega na e momento 
adecua pa e hoben. Un 
“meldpunt” lo facilita e 
trabou di nos Polisnan y 
haci posibel cu ora tin un 
melding di p. e. violencia 
domestico, e hoben ta e 
punto central y por acudi 
mesora na e instancia 
concerni cu por brinda e 
ayudo necesario, sr. Tjon 
ta splica. 


Cada scol na Aruba, 
departamento den 
husticia y organ- 
isacionnan cu 
tin un rol cru- 
cial pa señala 
problema bou 
di nos hoben- 
nan, mester 
tin e cono- 
cemento y 
e personal 
specialisa 
den e ma- 
teria aki. 
A traves 
d i u n 


grandi. Si no acepta es- 
ald, pueblo por ta sigur 
cu no lo bin cambio tam- 
poco, segun Rocco Tjon. 


Prevencion 

Pa preveni criminalidad 
bou di nos hobennan ta 
rekeri un maneho inte- 
gral. Un maneho inte- 
gral caminda tin 

“meld- 


“opleidingsplan” por 
brinda e personal ex- 
istente workshops pa 
amplia nan conocemento 
pero mester recluta e per- 
sonal specialisa tambe. 
Nos tin hopi profesional 
cu ta solicita, manera 
trahadonan social, psi- 
cologo, social pedagogico 
hulpverleners, pero nan 
no ta haya trabou. E ta 
di suma importancia pa 
recluta e personal aki 
p’asina un bon guia por 
wordo brinda na e hoben- 
nan y ora ta necesario e 
hoben por ricibi e ayudo 
profesional dor di e in- 
stancia cu lo sigui cu e 
guia. 

E ta inaceptabel cu tur 
departamento cu tin un 
rol crucial den e trayecto 
aki, no tin suficiente 
personal. Bureau Slach- 
tofferhulp p. e. tin 1 
persona so ta traha pa 
henter Aruba, Sociale Za- 
ken y Reclassering falta 
personal. 

Pa frena e situacion ac- 
tual lo introduci profe- 
sionalnan rib’e tereno 
social pa traha hunto cu 
e polisnan di bario. Asina 
aki e ayudo brinda, na 
problemanan social, dor 
di Cuerpo Policial lo ta 
mas completo. 

Banda di esaki tambe lo 


zorg pa introduci traha- 
donan social na mayoria 
scol, asina aki no sola- 
mente brindando ayudo 
na nos docentenan y e 
hobennan cu mester di 
guia profesional, pero 
tambe brindando nos yi- 
unan di tera cu ta studia 
un cupo di trabou pa hiba 
Aruba padilanti, sr. Tjon 
ta mustra. 

Monitor y evalua 

A traves di un maneho 
integral lo mester intro- 
duci un “risico jongeren 
overleg” p’asina aki con- 
stantemente ta evalua e 
hoben cu por desvia di e 
bon caminda. Esaki ta un 
maneho cu mester wordo 
ehecuta tambe, y no tin’e 
solamente riba papel. 

Y pa esaki por funcio- 
na debidamente mester 
cuminsa na recluta e per- 
sonal cu nos tin mester 
di dje berdaderamente. 
Por ultimo lo aloca fondo 
specialmente pa e prob- 
lematica di “prevencion 
di criminalidad bou di 
nos hobennan” p’asina 
ald e recursonan wordo 
uza dor di e instancia 
cu tin mester di dje na e 
momento ey, y pa evita 
cu e recursonan ta wordo 
uza pa un otro proposito 
cu no ta prevencion, sr. 
Tjon ta termina bisando. 


Diahuebs 14 di september 201 7 

Anochi informativo pa 
mayornan di studiante 
di e prome aña di 
Unidad Salubridad y 
Servicio na Colegio EPI 

UNIDAD Salubridad y Servicio di Colegio EPI 
ta invita mayor/representante di studiantenan 
den e prome aña pa un anochi informativo cu 
lo tuma lugar diahuebs 14 di september 2017 di 
7:00pm pa 9:00pm den e auditorium di Colegio 
EPI. 

Noord tambe ta apoyando 

Parlamentario Jennifer Arends-Reyes 
grandemente durante eleccion 2017 



DEN transcurso di si- 
mannan cu a pasa ta dife- 
rente reunion di contacto 
grandi a ser organisa pa 
Parlamentario Jennifer 
Arends-Reyes den dife- 
rente districto. 

Den e caso aki Noord 
tambe a ricibi Par- 
lamentario Arends- 
Reyes, candidata num- 
ber 10 di AVP, cu un 
gran reunion di contac- 
to na cas di famia Hen- 
riquez. Esnan presen- 
te tabata consisti di 


famia Henriquez, amis- 
tad y bisiñanan. 

Parlamentario Arends- 
Reyes a sinti un acepta- 
cion sumamente caluro- 
so y grandi y a keda suma- 
mente contento cu tur cu 
a bishita y cu por a com- 
parti un rato ameno in- 
tercambiando pensam- 
ento y ideanan. 

E Parlamentario a comb- 
ersa y a scucha kico tur 
cu loke e votador- 
nan ta desea di wak den 
e proximo gobernacion. 


A papia encuanto prob- 
lemanan social, desar- 
oyo di nos economia, so- 
lucionnan pa nos pen- 
sionadonan, con 
pa eleva nos siste- 
ma di enseñansa y ga- 
rantisa cupo di tra- 
bou pa nos profesion- 
alnan hoben cu lo 
kier bolbe Aruba. 

Un reunion unda cu 
Parlamentario Arends- 
Reyes tambe a tuma e 
oportunidad di sigu- 
ra un biaha mas su com- 


promiso cu su hendenan 
y comparti vision di par- 
tido como tambe di su per- 
sona como politico ca- 


pacita pa cumpli cu cu- 
alkier e retonan cu pre- 
senta su dilanti. Tur pa 
un miho Aruba. 


Museum of Industry ta celebra 
su prome aniversario 

Danki na tur nos bishitantenan 



MUSEUM OF 

INDUSTRY 


EXACTAMENTE 

un aña pasa, riba 12 di 
september, e portanan 
di Museum of Industry a 
habri pa pueblo di Aruba. 
Por mira bek riba un aña 
exitoso na unda nos a 
brinda tanto local como 
turista un experiencia 
unico den nos museo, 
tabata palabranan di sra. 
Rosetna Martinus, Man- 
ager di Museum of In- 
dustry. 

Un museo su obhetivo 
ta pa informa, inspira 
y educa e pueblo. Es- 


aki ta netamente loke 
Museum of Industry a 
enfoca riba dje ofreci- 
endo diferente actividad- 
nan pa tur edad manera 
e. o. “Storytelling” pa 
mucha,”Compartimi” 
pa adulto, “Time Travel- 
ers Camp”, VIP Curator 
tours y tambe Experience 
San Nicolas, cu ta tuma 
luga un biaha pa luna 
riba diadomingo. 

“Durante e aña tras di 
lomba nos a bishita dife- 
rente scolnan rond Aruba 
p’asina trece e historia 


y cultura mas cerca di e 
hobennan pero na otro 
banda tambe nos a ricibi 
bishita di tanto scolnan 
como organisacionnan di 
nos grandinan. Loke ta 
remarcabel ta e caranan 
impreciona y cu hopi 
emocion di tur hende 
cu drenta Museum of 
Industry y conoce e sto- 
rianan di e temporada di 
e diferente industrianan 
cu Aruba a conoce. 
Henter e team di Mu- 
seum of Industry kier a 
gradici tur nos partners 
y sponsorsnan cu a yuda 


contribui na existencia 
di e museo p’asina por 
a haci tur nos activi- 
dadnan durante henter 
aña posibel. Tambe un 
danki special ta bay na 
tur boluntario cu di un 
of otro manera a duna 
nan aporte na e museo y 
na tur miembro di prensa 
pa nan colaboracion di 
semper”, sra. Rosetna a 
finalisa. 

Pa esnan cu ta interesa pa 
pasa bishita, e Museum 
of Industry ta situa den 
e emblematico Water 
Toren na San Nicolas y 
ta forma parti di un con- 
stelacion di cinco museo 
cu ta cay bou di Funda- 
cion Museo Arubano. E 
museo ta relata e storia 
asombroso di e desaroyo 
industrial na Aruba den e 
ultimo dos siglonan, cu ta 
encera e industrianan di 
oro, aloe, fosfaat, petro- 
leo y turismo. Pronto e 
museo tambe lo exhibi 
e “Museum Incubator 
Project”, den cual proyec- 
tonan inovativo tocante 
desaroyo sostenibel na 


Aruba lo wordo exponi 
diseña dor di e hubentud. 

E Museum of Industry 
ta habri di dialuna pa 
diabiema di 9:00am te cu 
6:00pm y riba diasabra di 
10:00am pa 2:00pm. 

Si bo persona ta interesa 
pa bin cu un grupo of 
organisa un evento na 
Museum of Industry, 
por tuma contacto cu e 
museo na 584 7090 y 
tambe por sigi nan via 
Facebook. 

A sende luz den Centro Deportivo 
Frans Figaroa na Noord 



NA comienso di aña a cuminsa cu 
e renobacion di e accomadacion 
di Centro Deportivo Frans Figa- 
roa na Noord. Prome a inicia cu 
e trabounan riba ambos dak di e 
tribunanan unda cambia esaldnan 
pa uno completamente nobo. 
Tambe a drecha remplasa e om- 
heining di waya y pone hekwerlc 
di hero. A instala un scoreboard 
sofestica y mucho mas visibel mes- 
cos t’e caso den Stadion Guillermo 
Prospero Trinidad. 

Den luna di juli a cuminsa cu e 
trabounan riba e postenan di luz 
unda e siman aki a finalisa esaki- 
nan. Representantenan di Fun- 
dacion Facilidadnan Deportivo, 
Philips y e contratista encarga a 
test esakinan. 

Mester bisa cu por a nota un dife- 
rencia grandi cu e lusnan cu tabata 
tin anteriormente. Tin caminda cu 
mester bay ahusta y sincronisa e 
lusnan p’asina e tereno completo 
wordo ilumina. E lusnan nobo ta 
hopi skerpi y ta duna mucho mas 
claridad. 

Den un combersacion cu ing. 
Junior Tromp di Fundacion Fa- 
cilidadnan Deportivo, FFD el a 
conta nos cu despues di hopi aña 
tin ilumniacion atrobe den stadion 
di Frans Figaroa. 

Aunke mester haci cierto ahuste 
ainda nan ta hopi satisfecho cu e 
calidad di e lusnan. Tin caminda 
riba e tereno a nota cu falta clari- 
dad, pero esey lo traha riba dje den 
e dianan siguiente p’asina e tereno 
ta completamente ilumnina. 
Notable ta cu awor cada poste tin 
10 lus na dje y ta cuadra cu a exi- 
gencianan di federacion mundial 
di futbol, FIFA. Esaki ta nifica cu 
lo por pone weganan internacional 
den Frans Figaroa. 

Segun sr. Junior Tromp e plan tey 
tambe pa cuminsa evalua stadion 
Guillermo Trinidad na Dakota 
unda tin pensa di pone e mesun 
tipo di lusnan cu Frans Figaroa na 
Noord. 

Dentro di poco e stadion di Frans 
Figaroa lo ta den operacion unda 
organisacionnan di futbol por hasi 
uso pa entrena y/of hunga weganan 
di campeonato. 

VILLA Floralina a lceda chikito diadomingo anochi p’e 
evento di Encuentro Latino cu AVP a organisa. For di or- 
anan di atardi tempran personanan a cuminsa yega p’asina 
haci uso di e oportunidad pa topa cu lider di partido Mike 
Eman, como tambe candidato Benny Sevinger, kende ta un 
figura masha aprecia p’e comunidad stranhero riba nos isla. 

A yega cerca tambe otro candidatonan riba e lista berde 
manera Melvin Tromp, Arthur Dowers, Richard Arends, 
Jennifer Arends Reyes, Chris Dammers, Norman Roos, 
Michael Lampe y Sandra Brown pa comparti cu e comu- 
nidad Latino y intercambia di idea y pensamento, manera 
tabata e proposito di e encuentro. 

Cu transcurso di atardi mas y mas hende a yega n’e lugar 
na Moko y a bira asina grandi e publico, cu Eman mes 
tabatin dificultad pa yega n’e sitio. 

Mientrastanto publico tabatin oportunidad di scucha 
algun di e plannan cu AVP tin p’e proximo termino di 
gobernacion for di algun di e candidatonan presente y 
tabata hopi entusiasma cu lolce nan a tende. 

Ultimonan pa papia tabata Sevinger y Eman kendenan a 
haci un invitacion pa sigui brinda nan apoyo n’e partido 
cu semper a sa di sostene e comunidad Latino y stranhero 
na Aruba. 

Di e forma ey esnan cu promove discriminacion y desunion 
den nos comunidad no ta haya oportunidad mas di haci 
hende y famianan daño cu nan politicanan cruel y racista. 

E encuentro a transcuri di un manera hopi agradabel cu 
animacion musical di agrupacionnan local y tur esnan 
presente a lceda hopi satisfecho for di loke nan tin ta mira 
durante ultimo 8 aña, y loke nan a tende por bin den e 
proximo 4. 


Danki di mundo ta pishi yegua... 

Awe cu nos florin y nos Banco Central 
ta duro ta danki na Emsley Tromp 


WILLEM STAD - Un otro tema cu e 
Presidente di ENNIA Caribe Holding a 
ilustrá den su entrevista na Radio Direct si- 
man pasa ta tur hende mester comprondé cu 
Banco Central te instituto mas importante 
den nos economia y mester por funcioná 
den forma autónomo mescos cu Corte di 
Husticia y Ministerio Publico. 

Ta p’esey no por inventá cuenta riba e insti- 
tutonan aki, pasobra hendenan na Merca y 
Europa tambe ta sigi loke ta pasa riba nos 
islanan riba tereno financiero y estado di 
derecho. 

Ralph Palm mes tabata 10 aña largo Presi- 
dente di Hunta di Supervision di Banco 
Central y sa di kico e ta papia ora e bisa 
cu nos Banco Central t’esun mas bieu den 


nos hemisferio y hasta mas bieu cu Banco 
Federal di Merca. 

Un di e dianan aki nos Banco Central lo 
cumpli 200 aña y ta un Banco cu a marca 
pauta den e área aki den Caribe inclusivo na 
un pais manera Merca. 

Palm a sigi splica cu no ta Emsley Tromp 
ta informe, pero e mes ta lesa kico cierto 
gremio ta pensa di nos Banco Central y e tin 
cu señalá enfáticamente cu bou di mandato 
di Emsley Tromp, Banco Central a haci ex- 
celente trabou. 

Te cu nos tin reserva di oro excelente y ey 
nos mester ta orguyoso con Tromp a manehá 
e banco. Testimonio di su trabou tey y nin- 
gun hende por cambia esey. 

Ralph Palm a papia cu autoridad y sin basilá 


ora el a declará cu “....ningun hende no por 
bisa otro cos di Tromp, pasobra nos por ta 

orguyoso di nos Banco Central.” 

Ralph ta 100% di acuerdo Tromp a haci 
excelente trabou, pero no por duna comen- 
tario, pero tur caminda na mundo banco 
central ta sumamente importante y no por 
desbaraté si tin problema cu e director. 
Den area di Caribe nos florin ta conecta cu 
dólar y nos tin un reserva di divisa respetabel 
y tur hende cu cumpra cos talbes ta lubidá 
Corsou florin no por funcioná si nos no ta 
conecta cu dólar. 

Hopi lugar den Caribe manera Surinam y 
Venezuela mes no tin dólar, pero Corsou y 
Sint Maarten tin un moneda fuerte danki 
na Banco Central. 

Sin un florin fuerte hopi cos cu nos ta haci 
na Corsou lo no ta posibel y p’esey mes en- 
emigonan por haci loke nan kier, pero loke 
Tromp a nificá pa Banco Central y Corsou 
ta algo masha grandi. 

